open-index/open-wikipedia-markdown huggingface dataset:
ಧ್ರುವ ಸರ್ಜಾ

**ಧ್ರುವ ಸರ್ಜಾ** ರವರು ಕನ್ನಡ ಚಲನಚಿತ್ರೋದ್ಯಮದಲ್ಲಿ ಕೆಲಸ ಮಾಡುತ್ತಿರುವ ಭಾರತೀಯ ನಟ. ಅವರು ನಟ ಚಿರಂಜೀವಿ ಸರ್ಜಾರವರ ಸಹೋದರ ಹಾಗೂ ನಟ ಮತ್ತು ನಿರ್ದೇಶಕ ಅರ್ಜುನ್ ಸರ್ಜಾರವರ ಸೋದರಳಿಯ.

## ವೈಯಕ್ತಿಕ ಜೀವನ
ಧ್ರುವ ಸರ್ಜಾರವರು ೧೯೮೮ ರ ಅಕ್ಟೋಬರ್ ೬ ರಂದು ಬೆಂಗಳೂರಿನಲ್ಲಿ ಜನಿಸಿದರು. ಧ್ರುವರವರ ಸಹೋದರ ಚಿರಂಜೀವಿ ಸರ್ಜಾರವರು ಕೂಡ ಕನ್ನಡ ಚಲನಚಿತ್ರದ ನಟರಾಗಿದ್ದಾರೆ. ಅವರ ಚಿಕ್ಕಪ್ಪ ಅರ್ಜುನ್ ಸರ್ಜಾರವರು ದಕ್ಷಿಣ ಭಾರತೀಯ ನಟ ಮತ್ತು ಅವರ ಅಜ್ಜ ಶಕ್ತಿ ಪ್ರಸಾದ್ ಸಹ ಕನ್ನಡ ಚಿತ್ರಗಳಲ್ಲಿ ಒಬ್ಬ ನಟರಾಗಿದ್ದಾರೆ. ಧ್ರುವ ರವರು ತಮ್ಮ ಬಾಲ್ಯದ ಗೆಳತಿ ಪ್ರೇರಣಾ ಶಂಕರ್ ರೊಂದಿಗೆ ಡಿಸೆಂಬರ್ ೯ ೨೦೧೮ ರಂದು ನಿಶ್ಚಿತಾರ್ಥ ಮಾಡಿಕೊಂಡಿದ್ದಾರೆ.ಅವರ ವಿವಾಹವು ನವೆಂಬರ್ ೨೪ ೨೦೧೯ ರಂದು ಬೆಂಗಳೂರಿನ ಸಂಸ್ಕೃತಿ ಬೃಂದಾವನ ಸಭಾಂಗಣದಲ್ಲಿ ನಡೆಯಿತು.

## ವೃತ್ತಿ ಜೀವನ
ಧ್ರುವ ಸರ್ಜಾರವರು ಯುವಕರಾಗಿದ್ದಾಗ, ತಮ್ಮ ಚಿಕ್ಕಪ್ಪ ಅರ್ಜುನ್ ಸರ್ಜಾ ರವರೊಂದಿಗೆ ಚಲನಚಿತ್ರಗಳನ್ನು ನೋಡುತ್ತಿದ್ದರು ಮತ್ತು ಅವರು ಚಲನಚಿತ್ರ ನಾಯಕರಾಗಬೇಕೆಂದು ಬಯಸಿದರು. ಅರ್ಜುನ್ ಸರ್ಜಾರವರು ಉತ್ತರಿಸುತ್ತಾ ಒಬ್ಬ ನಾಯಕನಾಗುವ ಮೊದಲು ಉತ್ತಮ ನಟನಾಗಬೇಕು ಮತ್ತು ತರಬೇತಿಗಳನ್ನು ತೆಗೆದುಕೊಳ್ಳಬೇಕು ಎಂದು ಸೂಚಿಸಿದರು. ಧ್ರುವರವರು ತರಬೇತಿ ಪಡೆದುಕೊಂಡು ಅಭಿನಯಕ್ಕಾಗಿ ಸಿದ್ದರಾದರು. ಎ.ಪಿ.ಅರ್ಜುನ್ ಅವರ ಹೊಸ ಚಿತ್ರದಲ್ಲಿ ಪ್ರಮುಖ ಪಾತ್ರಕ್ಕಾಗಿ ಆಡಿಷನ್ ಕರೆ ಬಗ್ಗೆ ಕೇಳಿದಾಗ,ಅವರು ಆಡಿಷನ್ ಗೆ ಹಾಜರಾಗಿ ಆಯ್ಕೆಯಾದರು. ಅವರು ಆಯ್ಕೆಯಾಗುವವರೆಗೂ ಅರ್ಜುನ್ ಸರ್ಜಾ ಅವರ ಸೋದರಳಿಯ ಎಂದು ಬಹಿರಂಗ ಪಡಿಸಲಿಲ್ಲ. ೨೦೧೨ ರಲ್ಲಿ ಬ್ಲಾಕ್ಬಸ್ಟರ್ ಚಿತ್ರ'ಅದ್ದೂರಿ'ಯಲ್ಲಿ ರಾಧಿಕಾ ಪಂಡಿತ್ ಅವರ ಎದುರು ಪುರುಷನಾಯಕನಾಗಿ ಅಭಿನಯಿಸಿದ್ದಾರೆ. ಅವರು ತಮ್ಮ ಮುಂದಿನ ಚಿತ್ರ'ಬಹದ್ದೂರ್'ಗಾಗಿ ೨೦೧೩ ರಲ್ಲಿ ಅವರ ಆತ್ಮೀಯ ಸ್ನೇಹಿತ ಚೇತನ್ ಕುಮಾರ್ ರೊಂದಿಗೆ ಸಹಿ ಹಾಕಿದರು. ಮತ್ತೆ ಅವರು ರಾಧಿಕಾ ಪಂಡಿತ್ ರವರ ಜೊತೆ ನಾಯಕನಟನಾಗಿ ಅಭಿನಯಿಸಿದರು. ಏಪ್ರಿಲ್ ೨೦೧೫ ರಲ್ಲಿ ಅವರು ತಮ್ಮ ಇನ್ನೊಂದು ಚಿತ್ರ'ಭರ್ಜರಿ'ಗಾಗಿ ಸಹಿ ಮಾಡಿದರು. ಇದು ಸೆಪ್ಟೆಂಬರ್ ೨೦೧೭ ರಲ್ಲಿ ಬಿಡುಗಡೆಯಾಯಿತು.'ಪೊಗರು' ಅವರ ಪ್ರಸ್ತುತ ಚಿತ್ರ.

## ಚಲನಚಿತ್ರಗಳು
ಧ್ರುವ ಸರ್ಜಾರವರು ೨೦೧೨ ರಲ್ಲಿ'ಅದ್ದೂರಿ'ಚಿತ್ರದಲ್ಲಿ ಅರ್ಜುನ್ ಪಾತ್ರವನ್ನು ನಿರ್ವಹಿಸಿದ್ದಾರೆ. ಈ ಚಿತ್ರ ಜೂನ್ ೧೫ ೨೦೧೨ ರಂದು ಬಿಡುಗಡೆಯಾಯಿತು.೨೦೧೪ ರಲ್ಲಿ'ಬಹದ್ದೂರ್'ಚಿತ್ರದಲ್ಲಿ ಅಶೋಕ್ ಪಾತ್ರವನ್ನು ನಿರ್ವಹಿಸಿದ್ದಾರೆ.ಈ ಚಿತ್ರ ಅಕ್ಟೋಬರ್ ೩ ೨೦೧೪ ರಂದು ಬಿಡುಗಡೆಯಾಯಿತು. ಇದನ್ನು 'ಶ್ರೀರಸ್ತು ಶುಭಮಸ್ತು'ಎಂದು ೨೦೧೬ ರಲ್ಲಿ ತೆಲುಗು ಭಾಷೆಯಲ್ಲಿ ಮರುನಿರ್ದೇಶಿಸಲಾಯಿತು. ೨೦೧೭ ರಲ್ಲಿ 'ಭರ್ಜರಿ'ಚಿತ್ರದಲ್ಲಿ ಸೂರ್ಯ ಪಾತ್ರವನ್ನು ನಿರ್ವಹಿಸಿದ್ದಾರೆ. ಈ ಚಿತ್ರ ಸೆಪ್ಟೆಂಬರ್ ೧೫ ೨೦೧೭ ರಂದು ಬಿಡುಗಡೆಯಾಯಿತು.

## ಪ್ರಶಸ್ತಿಗಳು
ಧ್ರುವ ಸರ್ಜಾರವರಿಗೆ ಅದ್ದೂರಿ ಚಿತ್ರಕ್ಕೆ ಅವರ ನಟನೆಯಿಂದಾಗಿ ಉದಯ ಚಲನಚಿತ್ರ ಪ್ರಶಸ್ತಿ, ಸೈಮಾ ಪ್ರಶಸ್ತಿ ಹಾಗೂ ಸುವರ್ಣ ಪ್ರಶಸ್ತಿ ಲಭಿಸಿದೆ. ಬಹದ್ದೂರ್ ಚಿತ್ರಕ್ಕಾಗಿ ಸೈಮಾ ಪ್ರಶಸ್ತಿಗೆ ಆಯ್ಕೆಯಾಗಿದ್ದರು.ಭರ್ಜರಿ ಚಿತ್ರಕ್ಕಾಗಿ ಲವ್ ಲವಿಕೆ ರೀಡರ್ಸ್ ಚಾಯ್ಸ್ ಪ್ರಶಸ್ತಿ, ಸೈಮಾ ಪ್ರಶಸ್ತಿಗೆ ಕೂಡ ಆಯ್ಕೆಯಾಗಿದ್ದರು.

## ಉಲ್ಲೇಖಗಳು
ವರ್ಗ:ಕನ್ನಡ ಚಲನಚಿತ್ರ ನಟರು
ವರ್ಗ:೧೯೮೮ ಜನನ
ಉಳುವಾರು

**ಉಳುವಾರು ಮನೆತನ** ಕಾಲದ ದೃಷ್ಟಿಯಿಂದ ಉಳುವಾರು ಮನೆತನ ಮತ್ತು ಕುಂಚಡ್ಕ ಮನೆತನ ಸಮಕಾಲೀನವಾಗಿದ್ದು ಸುಮಾರು ೩೫೦ ವರ್ಷಗಳಿಂತ ಮೇಲ್ಪಟ್ಟ ಹಳೆಯ ಇತಿಹಾಸವನ್ನು ಹೊಂದಿದೆ. ಐಗೂರು ಸೀಮೆಯಿಂದ ವಲಸೆ ಬಂದ ಉಳುವಾರಿನ ಗೌಡ ಕುಟುಂಬ ಈಗಿನ ಅರಂತೋಡಿನ ಪಕ್ಕದ ಅರ್ತೋಟು ನಲ್ಲಿ ನೆಲೆಯಾಯಿತು. ಸಾಮಾನ್ಯ ಮುಳಿಮನೆಯಾಗಿದ್ದ ಮನೆಗೆ ೨೦೦ ವರ್ಷಗಳ ಹಿಂದೆ ಬೆಂಕಿ ಬಿದ್ದು ನಾಶವಾಯಿತು. ತರುವಾಯ ಎಂಟು ಸೂತ್ರದ ಮನೆಯನ್ನು ನಿರ್ಮಿಸಲಾಯಿತು. ಒಂದು ಪ್ರತೀತಿ ಪ್ರಕಾರ ತೊಡಿಕ್ಕಾನ ದೇವಸ್ಥಾನದ ಹೊರ PCಗೋಪುರಗಳ ನಿರ್ಮಾಣಕ್ಕೆ 'ಕುಟ್ಟಿ' ಹಾಕಿದ ದಿನವೇ ಉಳುವಾರಿನ ಈ ಎಂಟು ಸೂತ್ರದ ಮನೆಗೂ 'ಕುಟ್ಟಿ' ಹಾಕಲಾಯಿತು ಎನ್ನುತ್ತಾರೆ. ಉಳುವಾರಿಗೂ ತೊಡಿಕ್ಕಾನ ದೇವಸ್ಥಾನಕ್ಕೂ ಇದ್ದ ಸಂಬಂಧದ ಹಿನ್ನೆಲೆಯಲ್ಲಿ ಈ ಪ್ರತೀತಿ ಮಹತ್ವ ಪಡೆಯುತ್ತದೆ. 
## ಹಿನ್ನಲೆ
ಈ ಮನೆತನದ ಮೂಲಪುರುಷ ತಿಮ್ಮಪ್ಪ ಎಂಬ ವ್ಯಕ್ತಿ. ಇಲ್ಲಿ ಬಲ್ಲಾಳಿದ್ದರು. ಇಲ್ಲಿ ಅಕ್ಕು ಬಲ್ಲಾಳ್ತಿಗೆ ತೊಡಿಕ್ಕಾನ ಪ್ರದೇಶದ ಅಧಿಕಾರ ಇತಹತು. ಈ ಬಲ್ಲಾಳ್ತಿಯಲ್ಲಿ ಅಧಿಕಾರಸ್ಠನಾಗಿ ಸೇರಿಕೊಂಡ ತಿಮ್ಮಪ್ಪ, ಮುಂದೆ ಸಂತಾನ ಹೀನೆಯಾಗಿ ಬಲ್ಲಾಳ್ತಿ ಸತ್ತಾಗ ಆ ಮನೆತನದ ಹಕ್ಕು ಬಾಧ್ಯತೆಗಳು ಉಳುವಾರು ಮನೆತನದ ಕೈಸೇರಿತು.

## ಭೂಮಿಯ ಮಹತ್ವ
ಉಳುವಾರು ಭೂ ಆಸ್ತಿ ಬಲ್ಲಾಳರಿಂದ ಬಂದದ್ದು ಎನ್ನುವುದಕ್ಕೆ ಉಲ್ಲಾಕುಳು ದೈವಗಳು ಹೇಳುವ 'ಬಲ್ಲಾಳ್ಡ್ರೆ ಪ್ರತಿ ಬಲ್ಲಾಳಾದ್ ಉಳುವಾರ್ದ ಕುಳೆ ಸೇರೊಂಡೊ' ಎಂಬ ನುಡಿಗಟ್ಟನ್ನು ಸಾಕ್ಷಿಯಾಗಿ ಕೊದುತ್ತಾರೆ. ಉಳುವಾರು ತರವಾಡು ಮನೆಯ ಆವರಣದಲ್ಲಿ ವಿಶೇಷವಾಗಿ 'ಮುನಿಸ್ವಾಮಿ' ಮಠ(ಗೊರವ) ಇದೆ. ಮನೆಯ ಆವರಣದಲ್ಲಿರುವ ಮುನಿಸ್ವಾಮಿ ಮಠಕ್ಕೆ ಸಂಬಂಧಿಸಿ, ಒಂದು ಕಿ.ಮೀ. ದೂರದಲ್ಲಿ 'ಕುಲ್ಚಾರು ಗುಹೆ' ಇದೆ. ಈ ಗುಹೆಯಲ್ಲಿ ತಪಸ್ಸು ಮಾಡಿಕೊಂಡಿದ್ದನೆಂದು ಹೇಳಲಾಗುತ್ತದೆ.ಒಂದು ಪ್ರತೀತಿ ಪ್ರಕಾರ 'ಹಿಂದೆ ಬ್ರಿಟಿಷರ ಕುಮ್ಮಕ್ಕಿನಿಂದ ಕೊಡಗಿನ ದೊಡ್ಡ ವೀರರಾಜ ಅನೇಕ ಬಾರಿ ದರೋಡೆ ಮಾಡಿಸಿರುವುದಕ್ಕೆ ಸಾಕ್ಷ್ಯಾಧಾರಗಳಿಗೆ ತನ್ನ ದರೋಡೆ ತಂಡಕ್ಕೆ ಆತ ತುರ್ಕರ ದಂಡು ಎಂಬ ಹೆಸರಿಟ್ಟು ಟಿಪ್ಪುವಿನ ಹೆಸರಿಗೆ ಕಳಂಕ ತರುವ ಮೂಲಕ ಬ್ರಿಟಿಷರಿಂದ ಪ್ರಯೋಜನ ಪಡೆಯುವ ಹುನ್ನಾರ ಮಾಡಿದ್ದನ್ನು. 
## ಪ್ರಾಣ ರಕ್ಷಣೆ
ಉಳುವಾರು ಮನೆಗೆ ಲೂಟಿಗಾಗಿ ಬಂದಿದ್ದರಂತೆ ಆಗ ಮನೆಯಲ್ಲಿ ನೂರೊಂದು ತೊಟ್ಟಿಲುಗಳಿದ್ದವು. ದಂಗೆಕೋರರ ಸುಳಿವು ಸಿಕ್ಕ ಮನೆಯವರು,ಆ ತೊಟ್ಟಿಲ ಮಕ್ಕಳನ್ನು ಮತ್ತು ಒಂದು ಅಜ್ಜಿಯನ್ನು ಕೋಣೆಯೊಂದರಲ್ಲಿ ಕೂಡಿ ಬಿಟ್ಟು ಪಕ್ಕದಲ್ಲಿ ಇರುವ ಕುಲ್ಚಾರು ಗುಹೆಯಲ್ಲಿ ತಲೆಮರೆಸಿಕೊಂಡರು. ಮನೆಯಲ್ಲಿ ಇದ್ದ ಮಕ್ಕಳು ಮತ್ತು ಅಜ್ಜಿಯನ್ನು ಕಂಡು ಸಹಾನುಭೂತಿಯಿಂದ ಮನೆ ದೋಚುವ ಮತ್ತು ಬೆಂಕಿ ಹಚ್ಚುವ ಕೃತ್ಯವನ್ನು ಕೈಬಿಟ್ಟು ಹೋದರಂತೆ. ಇನ್ನೊಂದು ದಂತಕತೆ ಪ್ರಕಾರ ಮನೆತನದ ಪ್ರಕಾರ ಮನೆತನದ ನಂಬಿಕಸ್ಥ ದೈವ ವಿಷ್ಣುಮೂರ್ತಿಯೆ ಸ್ವತ: ದಂಗೆ ಕೋರನ್ನು ತಡೆಯಿತೆದೆಂದು ಹೇಳುತ್ತಾರೆ.
## ಆಡಳಿತ
ಸೀಮೆ ದೇವಸ್ಥಾನ ತೊಡಿಕಾನದ ಮುಕ್ತೇಶ್ವರಿಗೆ ಬಲ್ಲಾಳರ ತರುವಾಯ ಉಳುವಾರು ಮನೆತನಕ್ಕೆ ನಡೆದುಬಂದಿದೆ. ಸೀಮೆ ಗೌಡರ ಸ್ಥಾನಮಾನ, ಗ್ರಾಮ ಪಟೇಲತಿಕೆ, ಈ ಮನೆತನಕ್ಕೆ ಇತ್ತು. ಈ ಮನೆತನದ ಕೃಷ್ಣಪ್ಪ ಗೌಡರ ಕಾಲದಲ್ಲಿ, ಗ್ರಾಮ ಪಂಚಾಯತ್ ರಚನೆಯಾಗುದರೊಂದಿಗೆ ಪಟೇಲ ಸ್ಥಾನ ರದ್ದಾಯಿತು.ಬಲ್ಲಾಳರ ಕಾಲದಲ್ಲಿ ಊರಿನ ನ್ಯಾಯ ತೀರ್ಮಾನ ಬಂಟೋಡಿಚಾವಡಿಯಲ್ಲಿ ನಡೆಯುತ್ತಿತ್ತು. ಈ ನ್ಯಾಯ ತೀರ್ಮಾನ ಉಳುವಾರಿನ ಎಂಟು ಸೂತ್ರದ ಮನೆಯಲ್ಲಿ ಮಾತ್ರ ಕಂಡು ಬರುವ ನ್ಯಾಯ ಕಟ್ಟೆಯಲ್ಲಿ ನಡೆಯುತ್ತಿತ್ತು.ನ್ಯಾಯ ತೀರ್ಮಾನದಲ್ಲಿ ಉಳುವಾರಿನವರು ನಿಷ್ಪಕ್ಷಪಾತಿಗಳಾಗಿದ್ದರು.

## ದೈವಾರಧನೆ
"ಎರಡು ಗುತ್ತು ನೂದಾಳ್ ಸೀಮೆಡ್ ಉಳುವಾರ್ದ ಕುಳು ಬುದ್ಧಿ ವಂತೆರ್" ಎನ್ನುವ ಉಲ್ಲಾಕುಳೆ ಮದಿಪು ಈ ಮಾತನ್ನು ಪುಷ್ಟೀಕರಿಸುತ್ತದೆ. ಎಂಟು ಸೂತ್ರದ ಮಾಳಿಗೆಯ ಹುಲ್ಲುಮಾಡಿನ ಮನೆ ಸುಮಾರು ೨೦೦ ವರ್ಷಗಳಷ್ಟು ಹಳೆಯದಾದ ಮನೆ.ಆಡಳಿತಾತ್ಮಕ ಮತ್ತು ಧಾರ್ಮಿಕವಾಗಿ ಉಳುವಾರು ಮನೆತನ ತೊಡಿಕಾನ ಸೀಮೆಗೆ ಕೇಂದ್ರ ಸ್ಥಾನವಾಗಿತ್ತು. ಈ ಸ್ಥಾನವನ್ನು ಮತ್ತೆ ಕಂಡುಕೊಳ್ಳವ ಪ್ರಯತ್ನವಾಗಿ ಹಿಂದೆ ಎಂಟು ಸೂತ್ರದ ಮನೆಯಿದ್ದ ನಿವೇಶನದಲ್ಲಿಯೇ ಸಣ್ಣದಾದ ನಾಲ್ಕು ಸೂತ್ರದ ಹೊಸಮನೆಯನ್ನು ನಿರ್ಮಿಸಲಾಗಿದೆ. ಕೂಡುಕುಟುಂಬವಾಗಿದ್ದ, ಈ ಮನೆಯ ಸದಸ್ಯರು ಒಟ್ಟುಸೇರಿ ಹೊಸಮನೆಯನ್ನು ನಿರ್ಮಿಸಿದ್ಧಾರೆ. ಐತಿಹಾಸಿಕವಾಗಿ ಸುಳ್ಯ ಪರಿಸರದಲ್ಲಿ ಸಾಮಾಜಿಕ, ಧಾರ್ಮಿಕ, ಆಡಳಿತಾತ್ಮಕವಾಗಿ ಸ್ಥಾನ ಪಡೆದಿದ್ದ ಮನೆಯಾಗಿದೆ.

## ಉಲ್ಲೇಖಗಳು
ವರ್ಗ:ಪ್ರವಾಸಿ ತಾಣಗಳು
ವರ್ಗ:ಊರಿನ ಹೆಸರು
ವರ್ಗ:ಸುಳ್ಯ ತಾಲೂಕಿನಲ್ಲಿರುವ ಊರು
ಸ೦ಜೀತ್ ಹೆಗ್ಡೆ

ಸಂಜೀತ್ ಹೆಗ್ಡೆ (ಜನನ ೩ ಅಕ್ಟೋಬರ್ ೧೯೯೮), ಕರ್ನಾಟಕದ (ಬೆಂಗಳೂರು)ರಿನ ಭಾರತೀಯ ಹಿನ್ನೆಲೆ ಗಾಯಕ. ಸಂಜೀತ್ ಹೆಗ್ಡೆ ಅವರು ಹಲವಾರು ಭಾರತೀಯ ಭಾಷೆಗಳಲ್ಲಿ ಚಲನಚಿತ್ರ ಗೀತೆಗಳನ್ನು ಹಾಡಿದ್ದಾರೆ.ಚರಣ್ ರಾಜ್ ರಚಿಸಿದ ದಳಪತಿ ಚಿತ್ರದಲ್ಲಿ ಹಾಡಿದ್ದಾರೆ.ಅವರ ಸ೦ಗೀತ ಕಲೆ ಒಂದು ವರ್ಷಕ್ಕೆ ಸಂಗೀತ ಪಟ್ಟಿಯಲ್ಲಿ ಅಗ್ರಸ್ಥಾನ ಪಡೆಯಿತು.ಚಮಕ್ ಚಿತ್ರದ "ಕುಶ್ ಕುಶ್" ಹಾಡಿಗೆ ಅತ್ಯುತ್ತಮ  ಪುರುಷ ಗಾಯಕನೆ೦ದು ಗಾನಾ ಮಿರ್ಚಿ ಸಂಗೀತ ಪ್ರಶಸ್ತಿಯನ್ನು ಪಡೆದಿದ್ದಾರೆ.

## ವೃತ್ತಿಜೀವನ
ಸಂಗೀತ್ ಹೆಗ್ಡೆ ಅವರು ಝೀ ಕನ್ನಡದಲ್ಲಿ ಪ್ರಸಾರವಾದ ಕನ್ನಡ ಹಾಡನ್ನು ಹಾಡುವ ರಿಯಾಲಿಟಿ ಶೋ ಸ ರಿ ಗ ಮ ಪ - ಸೀಸನ್ ೧೩  ಹಾಗೂ ಅದರ ನಂತರ ಸಂಜೀತ್ ರವರು ಝೀ ತಮಿಳಿನಲ್ಲಿ ಪ್ರಸಾರವಾದ  ಸ ರಿ ಗ ಮ ಪ - ಸಿನಿಯರ್ಸ್ ಅಲ್ಲಿ  ಭಾಗವಹಿಸಿದರು. .  ಸಂಜೀತ್ ರವರು ಒಬ್ಬ ಜನಪ್ರಿಯ ಕಲಾವಿದ ಮತ್ತು ಹಿನ್ನಲೆ ಗಾಯಕಿಯಾಗಿ ಹಲವಾರು ಜನಪ್ರಿಯ ಹೊಸ ಹಾಡುಗಳನ್ನು ಹಾಡಿ ಪ್ರಸಿದ್ದರಾಗಿದ್ದಾರೆ..ಸಂಜೀತ್ ಹೆಗ್ಡೆ ಅವರು ಭಾರತ ಮತ್ತು ಹಾಲವಾರು ದೇಶಗಳಲ್ಲಿ ನೇರ ಪ್ರದರ್ಶನವನ್ನು ನೀಡಿದ್ದಾರೆ.,.

## ವೈಯಕ್ತಿಕ ಜೀವನ
ಸಂಜೀತ್ ಹೆಗ್ಡೆ ಅವರು ಕರ್ನಾಟಕದ ಬೆಂಗಳೂರಿನಲ್ಲಿ ಜನಿಸಿದರು ಮತ್ತು ಬೆಳೆದರು. ಸಂಜೀತ್ ಹೆಗ್ಡೆ ಅವರು ತಮ್ಮ ಪ್ರೌಢಶಿಕ್ಷಣವನ್ನು ಸಿಶು ಗ್ರಿಯಾ ಮಾಂಟೆಸ್ಸರಿ ಅಲ್ಲಿ ಮಾಡಿದರು ಹಾಗೂ  ಅವರು ತಮ್ಮ ಪದವಿಪೂರ್ವ ಶಿಕ್ಷಣವನ್ನು  ಸಿಎಮ್ಆರ್ ನ್ಯಾಷನಲ್ ಪದವಿಪೂರ್ವ ಕಾಲೇಜಿನಲ್ಲಿ  ಪೂರ್ಣಗೊಳಿಸಿದರು.  ನ೦ತರ ಸಂಜೀತ್ ಅವರು ಜೆ.ಎಸ್.ಎಸ್. ನಲ್ಲಿ ತಮ್ಮ ಇಂಜಿನಿಯರಿಂಗ್ ಅನ್ನು ಸ್ಥಗಿತಗೊಳಿಸಿದರು.

## ಪ್ರಶಸ್ತಿಗಳು
*೨೦೧೮- "ಕುಶ್ ಕುಶ್" ಹಾಡಿಗಾಗಿ ಅತ್ಯುತ್ತಮ ಹಿನ್ನೆಲೆ ಗಾಯಕನೆ೦ದು ಸೈಮ ಪ್ರಶಸ್ತಿ.
*೨೦೧೯- ಅತ್ಯುತ್ತಮ ಮುಂಬರುವ ಪುರುಷ ಗಾಯಕನೆ೦ದು ಗಾನಾ ಮಿರ್ಚಿ ಸಂಗೀತ ಪ್ರಶಸ್ತಿಯನ್ನು ಪಡಿದರು. 

## ಗಮನಾರ್ಹ ಹಾಡುಗಳು
## ಉಲ್ಲೇಖಗಳು
ವರ್ಗ:ಹಾಡುಗಾರರು
ವರ್ಗ:ಸಿನೆಮಾ ಹಾಡುಗಾರರು
ಜಾಲ್ಸೂರು

**ಸುಳ್ಯ** ತಾಲೂಕು *ಪಕ್ಕದಲ್ಲಿರುವ*  ಗ್ರಾಮ ಜಾಲ್ಸೂರು.  ನದಿಯ ತಟದಲ್ಲಿರುವ ಗ್ರಾಮ. ಜಾಲ್ಸೂರಿನಿಂದ ಸೋಣಂಗೇರಿ- ಗೋಂಟಡ್ಕ ಕಾಸರಗೋಡು ರಸ್ತೆಯಲ್ಲಿ ಗಡಿಯವರೆಗೆ ಪಯಸ್ವಿನಿ ನದಿ ದಡದವರೆಗೆ ಜಾಲ್ಸೂರು ಆವರಿಸಿಕೊಂಡಿದೆ.
ಅನೇಕ   ಕೈಗಾರಿಕೆ ಹಾಗೂ ಧಾರ್ಮಿಕ ಕ್ಷೇತ್ರಗಳಿಂದ  ಕೂಡಿದೆ.
## ಧಾರ್ಮಿಕ ಕೇಂದ್ರಗಳು
**ಅಡ್ಕಾರು**  *ಶ್ರೀಸುಬ್ರಹ್ಮಣ್ಯೇಶ್ವ*ರ ದೇವಸ್ಥಾನ ಕುಕ್ಕುಂದೂರು.
ಶ್ರೀ ರಾಘವೆಂದ್ರ  ಭಜನಾ ಮಂದಿರ ಅಡ್ಕಾರು,
ಮಾರಿಯಮ್ಮಗುಡಿ, 
ಶ್ರೀ  ವಿಷ್ಣುಮೂರ್ತಿ ದೇವಸ್ಥಾನ  ನಂಗಾರು,
ಕಿನ್ನಿಮಾಣಿ-ಪೂಮಾಣಿ ದೇವಸ್ಥಾನ ಮಾಪಲಡ್ಕ,  
ಶ್ರೀ ವಿಷ್ಣುಮೂರ್ತಿ ದೈವಸ್ಥಾನ ಸೋಣಂಗೇರಿ, 
ಜುಮ್ಮಾ ಮಸೀದಿ ಜಾಲ್ಸೂರು ಮಾಪಲಡ್ಕ,
ದರ್ಗಾ ಶರೀಫ್ ಪಂಜಿಕಲ್ಲು,

## ಸಂಸ್ಥೆಗಳು
ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ 
ಸರ್ಕಾರಿ ಪ್ರೌಢಶಾಲೆ.
ಹೈಸ್ಕೂಲ್ ಶಿಕ್ಷಣದವರೆಗೆ ಜಾಲ್ಸೂರಿನಲ್ಲಿ ಅವಕಾಶವಿದೆ,ಹೆಚ್ಚಿನ ವ್ಯಾಸಂಗಕ್ಕಾಗಿ 'ಸುಳ್ಯವನ್ನು ಅವಲಂಬಿಸಿದ್ದಾರೆ.

## ಕೃಷಿ
ಅಡಿಕೆ, ರಬ್ಬರ್, ಕರಿಮೆಣಸು, ಬಾಳೆ,ತೆಂಗು,ಮೊದಲಾದ ಕೃಷಿ ಇದೆ.

## ಜನಸಂಖ್ಯೆ
ಜಾಲ್ಸೂರಿನ ಒಟ್ಟು ಜನಸಂಖ್ಯೆ ೬೩೭೦.ಅದರಲ್ಲಿ ಗಂಡಸರ ಸಂಖ್ಯೆ ೩೧೮೫ ಹಾಗೂ ಹೆಂಗಸರ ಸಂಖ್ಯೆ೩೧೮೫ ಇದೆ.

## ವಿಸ್ತೀರ್ಣ
೧೪೫೨ ಹೆಕ್ಟೇರ್.

## ನಾಗರಿಕ ಸೌಲಭ್ಯಗಳು
ಗ್ರಾಮ ಪಂಚಾಯತ್ ಕಛೇರಿ, ಅ‌ಂಚೆ ಕಛೇರಿ,ಸಿಂಡಿಕೇಟ್  ಬ್ಯಾಂಕ್, ಸೊಸೈಟಿ, ಅರಣ್ಯಗೇಟು,ಪೆಟ್ರೋಲ್ ಬಂಕ್ ಗಳು
## ಉಲ್ಲೇಖಗಳು
ವರ್ಗ:ಗ್ರಾಮಗಳು
ಮುಕುಲ ಶಿವಪುತ್ರ

ಮುಕುಲ್ ಶಿವಪುತ್ರ (ಜನನ: ೨೫ ಮಾರ್ಚ್ ೧೯೫೬) ಇವರು ಹಿಂದುಸ್ತಾನಿ ಸಂಗೀತದ ಗಾಯಕರು ಮತ್ತು ಖ್ಯಾತ ಗಾಯಕ ಕುಮಾರ್ ಗಂಧರ್ವ ಇವರ ಪುತ್ರರು ಮತ್ತು ಶಿಷ್ಯರು.

ಮುಕುಲ್ ಅವರು ಕುಮಾರ್ ಗಂಧರ್ವ ಮತ್ತು ಅವರ ಮೊದಲ ಪತ್ನಿ ಭಾನುಮತಿ ಕಂಸ ಅವರ ಪುತ್ರ. ಇವರು ಸಂಗೀತ ಶಿಕ್ಷಣವನ್ನು ಅವರ ತಂದೆಯಿಂದ ಪಡೆದರು. ನಂತರ ಧ್ರುಪದ್ ಹಾಡುಗಾರಿಕೆಯನ್ನು ಪಂ. ಕೆ. ಜಿ. ಗಿಂಡೆಯವರಿಂದ ಮತ್ತು ಕರ್ನಾಟಕಿ ಸಂಗೀತದ ಶಿಕ್ಷಣವನ್ನು ವಿದ್ವಾನ್ ಎಂ ಡಿ ರಾಮನಾಥನ್ ಅವರಿಂದ ಪಡೆದಿದ್ದಾರೆ.

ಇವರು ೧೯೭೫ರಲ್ಲಿ ತಮ್ಮ ಮೊದಲ ಸಂಗೀತ ಕಚೇರಿಯನ್ನು ಪುಣೆಯ ಪ್ರಸಿದ್ಧ ಸವಾಯಿ ಗಂಧರ್ವ ಸಂಗೀತ ಸಮ್ಮೆಳನದಲ್ಲಿ ನೀಡಿದರು. ಆ ಸಮ್ಮೇಳನದಲ್ಲಿ ಕಚೇರಿ ನೀಡಿದ ಎರಡನೆಯ ತಲೆಮಾರಿನ ಮೊದಲ ಗಾಯಕರು.

ಇವರು ತಮ್ಮ ಗಾಯನದಲ್ಲಿ ತಮ್ಮ ತಂದೆಯವರ ಬಳಿ ಕಲಿತ ಶಿಕ್ಷಣವನ್ನು ತಳಹದಿಯಾಗಿಟ್ಟೂಕೊಂಡು, ಧ್ರುಪದ್ ಮತ್ತು ಕರ್ನಾಟಕಿ ಸಂಗೀತದ ಅಂಶಗಳನ್ನು ಸೇರಿಸಿಕೊಂಡಿದ್ದಾರೆ.

ಇವರ ಪತ್ನಿಯ ನಿಧನದ ನಂತರ ಇವರ ಸಂಗೀತದ ಜೀವನ ಸಾಕಷ್ಟು ಏರುಪೇರುಗಳನ್ನು ಕಂಡಿತು, ಅದರ ಜೊತೆಗೆ ಮಧ್ಯಪಾನವೂ ಸೇರಿ ಅವರ ಕಚೇರಿಗಳನೇಕವು ಹಾಳಾಗಿವೆ. 

೨೦೧೫ರಲ್ಲಿ ಮಧ್ಯಪ್ರದೇಶದ ಸರಕಾರವು ಇವರಿಗೆ ಮದ್ಯಪಾನವನ್ನು ಬಿಡಿಸುವ ಸಲುವಾಗಿ ವಿಶೇಷ ಚಿಕಿತ್ಸೆಯನ್ನು ನೀಡಿ ಮದ್ಯಪಾನವನ್ನು ಬಿಡಿಸಲು ಸಹಾಯ ಮಾಡಿತು.

ಕಳೆದೆರಡು ವರ್ಷಗಳಿಂದ ಇವರು ತಮ್ಮ ಸಂಗೀತದ ವಿಚಾರಗಳನ್ನು ತಿಳಿಸಲು ಅನೇಕ ಉಪನ್ಯಾಸ ಆಧಾರಿತ ಕಚೇರಿಗಳನ್ನು ನೀಡುತ್ತಿದ್ದಾರೆ.

೨೦೧೮ರಲ್ಲಿ ಇವರು ದಕ್ಷಿಣ ಭಾರತದಲ್ಲಿ ತಮ್ಮ ಸಂಗೀತ ಕಚೇರಿಗಳನ್ನು ನಡೆಸಿಕೊಟ್ಟರು. ಇವರ ಜೀವನದ ಅನೇಕ ಘಟನೆಗಳು ಮತ್ತು ಏರಿಳಿತಗಳು ಇವರ ಸಂಗೀತದ ಮೇಲೆ ಸಾಕಷ್ಟು ಪ್ರಭಾವ ಮಾಡಿವೆ.

ವರ್ಗ:ಸಂಗೀತ
ವರ್ಗ:ಭಾರತದ ಸಂಗೀತಗಾರರು
ವರ್ಗ:ಹಿಂದುಸ್ತಾನಿ ಸಂಗೀತ
ಮೋಗುಬಾಯಿ ಕುರ್ಡಿಕರ್

ಮೋಗುಬಾಯಿ ಕುರ್ಡೀಕರ್ (೧೫ ಜುಲೈ ೧೯೦೪ – ೧೦ ಫ಼ೆಬ್ರವರಿ ೨೦೦೧) ಇವರು ಜೈಪುರ್-ಅತ್ರೌಲಿ ಘರಾಣೆಯ ಸುಪ್ರಸಿದ್ಧ ಗಾಯಕಿ. ಇವರು ಗಾಯನಾಚಾರ್ಯ ಉಸ್ತಾದ್ ಅಲ್ಲಾದಿಯಾ ಖಾನ್ ಸಾಹೇಬರ ಶಿಷ್ಯೆ.

## ಸಂಗೀತ ಸೇವೆ
೧೯೪೦ರಿಂದ ಮೋಗುಬಾಯಿಯವರು ಭಾರತದ ಎಲ್ಲೆಡೆ ತಮ್ಮ ಗಾಯನವನ್ನು ಪ್ರಸ್ತುತ ಪಡಿಸಿದರು. ಆರಂಭಿಕ ದಿನಗಳಲ್ಲಿ ಅವರು ಸಂಗೀತ ಕಚೇರಿ ಸಂಘಟಕರಿಂದ ಸಾಕಷ್ಟು ಅಪಮಾನಗಳನ್ನು ಎದುರಿಸಿದರು, ಆ ದಿನಗಳಲ್ಲಿ ಮಹಿಳೆಯರಿಗೆ ಗಾಯನ ಸಂಗೀತದಲ್ಲಿ ಹೆಚ್ಚಿನ ಪ್ರಾಶಸ್ತ್ಯವಿರದ ಕಾರಣ ಹೆಚ್ಚಿನ ಸಂಭಾವನೆಯೂ ಸಿಗುತ್ತಿರಲಿಲ್ಲ. ಅವರ ಗಾಯನದ ಉನ್ನತ ಅಭ್ಯಾಸ, ಅವರ ಶಿಸ್ತು, ತಮ್ಮ ಗುರುಗಳ ಘರಾಣೆಯ ಮೂಲಭೂತ ತತ್ವಗಳಿಗೆ ಎಂದೂ ತಿಲಾಂಜಲಿ ನೀಡದೆ ಅಗ್ರಪಂಕ್ತಿಯ ಗಾಯಕಿಯಾಗಿ ತಮ್ಮದೇ ಆದ ಛಾಪನ್ನು ಮೂಡಿಸಿದರು. ಅವರು ತಮ್ಮ ಗಾಯನ ಕಚೇರಿಗಳಲ್ಲಿ ಠುಮ್ರಿ ಮತ್ತು ನಾಟ್ಯ ಸಂಗೀತವನ್ನು ಹಾಡಲಿಲ್ಲ.

## ಶಿಷ್ಯ ಬಳಗ
ಮೋಗುಬಾಯಿಯವರು ತಮ್ಮ ಶಿಷ್ಯರೆಲ್ಲರಿಗೂ ಮಾಯಿ ಎಂದೆ ಪರಿಚಿತರಾಗಿದ್ದರು. ಅವರು ತಮ್ಮ ಸಂಗೀತ ಜ್ಞಾನವನ್ನು ತಮ್ಮ ಮಗಳಾದ ಕಿಶೋರಿ ಅಮೋನ್‍ಕರ್ ಅಲ್ಲದೇ ಇನ್ನೂ ಅನೇಕ ಶಿಷ್ಯರಿಗೆ ಹಂಚಿದ್ದಾರೆ. ಮೋಗುಬಾಯಿಯವರ ಇತರ ಪ್ರಮುಖ ಶಿಷ್ಯರೆಂದರೆ ಕೌಶಲ್ಯಾ ಮಂಜೇಶ್ವರ್, ಪದ್ಮಾ ತಳವಳಕರ್, ಕಮಲ್ ತಾಂಬೆ, ಬಬನ್ ರಾವ್ ಹಲ್ದನಕರ್, ಸುಹಾಸಿನಿ ಮೂಲ್ಗಾಂವಕರ್ ಮತ್ತು ಅರುಣ್ ದ್ರಾವಿಡ್.

## ಪ್ರಶಸ್ತಿ ಮತ್ತು ಬಿರುದುಗಳು
* ಗಾನ ತಪಸ್ವಿನಿ ಬಿರುದು
* ಸಂಗೀತ ನಾಟಕ ಅಕ್ಯಾಡೆಮಿ ಪ್ರಶಸ್ತಿ - ೧೯೬೮
* ಪದ್ಮಭೂಷಣ - ೧೯೭೪

ಪ್ರತಿವರ್ಷ ಗೋವಾ ರಾಜ್ಯದ ಮಡಗಾಂವ್ ನಗರದಲ್ಲಿ ಸ್ವರಮಂಚ್ ಸಂಸ್ಥೆಯು ಗಾನತಪಸ್ವಿನಿ ಮೋಗುಬಾಯಿ ಕುರ್ಡೀಕರ್ ಸ್ಮೃತಿ ಸಂಗೀತ ಸಮ್ಮೇಳನವನ್ನು ನಡೆಸುತ್ತದೆ.

ವರ್ಗ:ಸಂಗೀತ
ವರ್ಗ:ಭಾರತದ ಸಂಗೀತಗಾರರು
ವರ್ಗ:ಹಿಂದುಸ್ತಾನಿ ಸಂಗೀತ
ವರ್ಗ:ಪದ್ಮಭೂಷಣ ಪ್ರಶಸ್ತಿ ಪುರಸ್ಕೃತರು
ಕುಲದೇವರು

**ಕುಲದೇವರು** (**ಮನೆದೇವರು**) ಎಂದರೆ ಹಿಂದೂ ಧರ್ಮದಲ್ಲಿ ಒಂದು ಕುಟುಂಬ ಅಥವಾ ಮನೆತನದ ದೇವರು, ಅಥವಾ ಮಾತೃ ದೇವಿ. ಇದು ವ್ಯಕ್ತಿಗತ ಇಷ್ಟದೇವತೆಗಳು ಮತ್ತು ಗ್ರಾಮದೇವತೆಗಳಿಂದ ಭಿನ್ನವಾಗಿದೆ.

## ಆಚರಣೆಯಲ್ಲಿ
ಕುಲದೇವರು ಶಬ್ದವು ಎರಡು ಶಬ್ದಗಳಿಂದ ವ್ಯುತ್ಪನ್ನವಾಗಿದೆ: ಕುಲ ಅಂದರೆ ಮನೆತನ ಮತ್ತು ದೇವರು. ಹಾಗಾಗಿ ಕುಲದೇವತೆಗಳು ಎಂದರೆ ನಿರ್ದಿಷ್ಟ ಕುಲಗಳು ಅಥವಾ ಮನೆತನಗಳಿಂದ ಪೂಜಿಸಲ್ಪಡುವ ದೇವರುಗಳು ಎಂದು ಹೇಳಬಹುದು. ದೇವರು ಸ್ತೀ, ಪುರುಷ, ಪ್ರಾಣಿ ಅಥವಾ ಪವಿತ್ರ ಶಿಲೆಯಂತಹ ಒಂದು ವಸ್ತು ಕೂಡ ಆಗಿರಬಹುದು. ಹಿಂದೂ ಕುಟುಂಬಗಳು ಮದುವೆಯಂತಹ ಒಂದು ಮಂಗಳಕರ ಸಂದರ್ಭದ ನಂತರ ದೇವರ ಅನುಗ್ರಹವನ್ನು ಪಡೆಯುವ ಸಲುವಾಗಿ ಕುಲದೇವರು ಅಥವಾ ಕುಲದೇವತೆಯ ದೇಗುಲಗಳಿಗೆ ತೀರ್ಥಯಾತ್ರೆಯನ್ನು ಕೈಗೊಳ್ಳುತ್ತಾರೆ. ಹಿಂದೂ ಧರ್ಮ ಮತ್ತು ಜೈನ ಧರ್ಮದ ಹಲವಾರು ಪಂಥಗಳಲ್ಲಿ ಕುಲದೇವರುಗಳನ್ನು ಪೂಜಿಸಲಾಗುತ್ತದೆ. ಮಹಾರಾಷ್ಟ್ರ ರಾಜ್ಯದಲ್ಲಿ, ಕುಲದೇವರುಗಳು ಮುಖ್ಯವಾಗಿ ಶಿವ ಅಥವಾ ಶಕ್ತಿಯ ಅಭಿವ್ಯಕ್ತಿಗಳಾಗಿರುತ್ತಾರೆ, ಉದಾಹರಣೆಗೆ ಅನುಕ್ರಮವಾಗಿ ಖಂಡೋಬಾ ಅಥವಾ ಭವಾನಿ. ಗುಜರಾತ್ ಮತ್ತು ರಾಜಸ್ಥಾನ ರಾಜ್ಯಗಳಲ್ಲಿ, ಈ ದೇವತೆಗಳು ಸಾಮಾನ್ಯವಾಗಿ ಶಿವನ ಪತ್ನಿಯಾದ ಪಾರ್ವತಿಯ ವಿವಿಧ ಅಭಿವ್ಯಕ್ತಿಗಳಾಗಿರುತ್ತಾರೆ.

ವರ್ಗ:ಹಿಂದೂ ದೇವತೆಗಳು
ವೈ. ಆರ್. ಮೋಹನ್

**ವೈ ಆರ್. ಮೋಹನ್**'
(ಏಪ್ರಿಲ್ ೨೧, ೧೯೩೩- ಏಪ್ರಿಲ್ ೨೧, ೨೦೧೫)
**ಡಾ.ವೈ.ಆರ್.ಮೋಹನ್**, ಆಮೆರಿಕನ್ನಡಿಗರ ಸಾಲಿನಲ್ಲಿ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿಗಳಿಸಿದ ಪ್ರಥಮ ವ್ಯಕ್ತಿ. ವೃತ್ತಿಯಲ್ಲಿ ಮೋಹನ್ ಸಮಾಜ ಶಾಸ್ತ್ರದ ಉಪನ್ಯಾಸಕ.
## ಕೃತಿಗಳು
ಅಮೆರಿಕಾಯಣ  ಮತ್ತೊಂದು ಮಹತ್ತರ ಕೃತಿ. 'ಪಾರ್ಕಿನ್ಸನ್; ಕಾಯಿಲೆಯಿಂದ ನರಳುತ್ತಿದ್ದ ಸಮಯದಲ್ಲೇ, ಇಂಗ್ಲಿಷ್ ಭಾಷೆಯಲ್ಲಿ ಹಲವಾರು ಕೃತಿಗಳೂ ಅವರ ಲೇಖನಿಯಿಂದ ಹೊರಬಂದವು. ಅಮೇರಿಕಾದ ಅಲಬಾಮಾ ವಿಶ್ವವಿದ್ಯಾಲಯದಲ್ಲಿ ಸಮಾಜ ಶಾಸ್ತ್ರದ ಪ್ರಾಧ್ಯಾಪಕರಾಗಿ ದುಡಿದರು.  ಸಹ್ಯಾದ್ರಿ ಕನ್ನಡ ಕೂಟದ ಸ್ಥಾಪನೆಯಲ್ಲಿ ಪ್ರಮುಖ ಪಾತ್ರ ವಹಿಸಿದ್ದರು. ಕನ್ನಡ ಸಾಹಿತ್ಯ ರಂಗದ ಪ್ರಕಟಣೆಯ ವಿಭಾಗ ದಿಂದ ಹಲವಾರು ಲೇಖನಗಳು ಬೆಳಕು ಕಂಡಿವೆ.

## ಪರಿವಾರ
ಸುನಂದಾ ಮೋಹನ್ (೫೦) ಪತ್ನಿ, 
ಮಕ್ಕಳು : ೧.ಸಂಜಯ, ೨.ಜೈದೀಪ್. 
ಮೊಮ್ಮಕ್ಕಳು : ೧.ಮಾಯಾ, ೨. ನವ್ಯ, ೩.ಅರನಸ್

## ಜನನ ಮತ್ತು ವಿದ್ಯಾಭ್ಯಾಸ
ಕರ್ನಾಟಕ ರಾಜ್ಯದ  ಶಿವಮೊಗ್ಗೆಯಲ್ಲಿ ಜನನ. ಪ್ರಾಥಮಿಕ, ಮಾಧ್ಯಮಿಕ ವಿದ್ಯಾಭ್ಯಾಸವನ್ನು 'ಬೇಗವಳ್ಳಿ', 'ತೂದೂರು' ಹಳ್ಳಿಯಲ್ಲಿ ಹೈಸ್ಕೂಲ್ ವಿದ್ಯಾಭ್ಯಾಸ ನಡೆಯಿತು. ಶಿವಮೊಗ್ಗೆಯಲ್ಲಿ ಇಂಟರ್ಮೀಡಿಯೆಟ್ ಪರೀಕ್ಷೆ ಪಾಸ್ ಮಾಡಿ ಮೈಸೂರಿನಲ್ಲಿ ಬಿ.ಎ ; ಎಮ್.ಎ. (ಸೋಶಿಯಾಲಜಿ ಯಲ್ಲಿ) ಪದವಿಗಳನ್ನು ಗಳಿಸಿದರು. ಮುಂದೆ ಮುಂಬಯಿ ಹಾಗೂ ದೆಹಲಿಯಲ್ಲಿ ಸಂಶೋಧನೆಯನ್ನು ಮಾಡಿದರು. ಇದರ ಬಳಿಕ, ಅಮೇರಿಕಾದ ಮಿಸಿಸಿಸಿಪ್ಪಿ ಸ್ಟೇಟ್ ವಿಶ್ವವಿದ್ಯಾಲಯದಲ್ಲಿ  ಸೋಶಿಯಾಲಜಿ ವಿಷಯದಲ್ಲಿ  ೧೯೭೮ ರಲ್ಲಿ  ಡಾಕ್ಟರೇಟ್  ಗಳಿಸಿದರು. ೧೯೭೯ ರ ನಂತರ, ಸ್ಟಿಲ್ ಮನ್ ಕಾಲೇಜ್ ನಲ್ಲಿ ಪ್ರೊಫೆಸರ್ ಆಫ್ ಸೋಷಿಯಲ್ ಸೈನ್ಸ್ ಆಗಿ ಕೆಲಸ ಮಾಡುತ್ತಿದ್ದಾರೆ. ವರ್ಷ ೧೯೮೯ ರಿಂದ ಪಾರ್ಕಿನ್ ಸನ್ ಖಾಯಿಲೆಯಿಂದ ನರಳುತ್ತಿದ್ದರು. ತಮ್ಮ ೬೫ ನೆಯ ವಯಸ್ಸಿನಲ್ಲಿ ಆ ರೋಗದಿಂದ ಹೊರಗೆ ಬರಲು ಬಹಳ ಪ್ರಯತ್ನಮಾಡಿ ವಿಫಲರಾದರು. ಪಾರ್ಕಿನ್ಸನ್ ಕಾಯಿಲೆಗೆ ನೆರವು ಕೊಡುವ ಸಂಸ್ಥೆ ಬಳಸುವ ಚಿಕಿತ್ಸಾ ವಿಧಾನಗಳ ಬಗ್ಗೆ ಬರೆಯಲು ಪ್ರಾರಂಭಿಸಿದರು. 'ನೆನಪುಗಳು' ಎನ್ನುವ ಪುಸ್ತಕ ಬರೆದ ಉದ್ದಿಶ್ಯ, ಪಾರ್ಕಿನ್ಸನ್ ರೋಗದಿಂದ ತಮ್ಮ ಸ್ಮೃತಿ ಅಳಿಸಿಹೋಗುವ ಮುನ್ನ ಜಾರುತ್ತಿರುವ ನೆನಪುಗಳನ್ನು ಹಾಳೆಯಲ್ಲಿ ಬರೆದಿಡುವುದಾಗಿತ್ತು. ಪುಸ್ತಕದ ಮುನ್ನುಡಿಯಲ್ಲಿ ರಾಷ್ಟ್ರಕವಿ ಕುವೆಂಪುರವರ ಮನನೀಯವಾದ ಪದ್ಯವೊಂದನ್ನು ಉದ್ಧರಿಸುತ್ತಾರೆ.
 "ಮುಚ್ಛು ಮರೆಯಿಲ್ಲದಯೆನಿನ್ನ ಮುಂದೆಲ್ಲವನು ಬಿಚ್ಚಿಡುವೆ ಓ ಗುರುವೆ, 
ಅಂತರಾತ್ಮ ! ನರಕವಿದೆ, ನಾಕವಿದೆ, ಪಾಪವಿದೆ, ಪುಣ್ಯವಿದೆ-ಧಿ ಸ್ವೀಕರಿಸು ಓ ಗುರುವೆ, 
ಅಂತರಾತ್ಮ ! ರವಿಗೆ ಕಾಂತಿಯನೀವ ನಿನ್ನ ಕಣ್ಣೀಕ್ಷಿಸಲು ನರಕ ತಾನು ತುಳಿಯುವುದೆ 
ನರಕವಾಗಿ ? ಗಂಗೆ ತಾನುದ್ಭವಿಪ ನಿನ್ನಡಿಯ ಸೋಂಕಿಗೆ ಧ ಪಾಪ ತಾನುಳಿವುದೆ ಪಾಪವಾಗಿ ? 

 ಕಾಂತರೀತಿಯನಾಂತು ಕದಡಿರುವದೆನ್ನಾತ್ಮ ನೋಂತರೀತಿಯದೆಂತೋ,
ಓ ಅನಂತ ! ನನ್ನ ರೀತಿಯ ಕುರುಡಿನಿಂದೆನ್ನ  ರಕ್ಷಿಸಿ, ಧಿ ನಿನ್ನ ನೀತಿಯ
ಬೆಳಕಿನ ಆನಂದಕೊಯೆ ಮುಚ್ಚುಮರೆಯಿಲ್ಲದೆಯೆ..-ಕುವೆಂಪು
## ಪ್ರಶಸ್ತಿಗಳು
# ಆತ್ಮಕಥನ, (ನೆನಪುಗಳು) [೧] ಕಥನಸಂಕಲನಕ್ಕೆ ಕರ್ನಾಟಕ ಸಾಹಿತ ಅಕಾಡೆಮಿ ಪ್ರಶಸ್ತಿ ಲಭಿಸಿದೆ.     
## ನಿಧನ
ಅಮೆರಿಕನ್ನಡಿಗ  ವೈ.ಆರ್.ಮೋಹನ್ ರವರು, ಏಪ್ರಿಲ್, ೨೧, ೨೦೧೫ ರಂದು ನಿಧನರಾದರು. ಹಿರಿಯ ಅಮರಿಕನ್ನಡಿಗ, ಕನ್ನಡ ಸಾಹಿತಿ,ಪಾರ್ಕಿನ್ಸನ್ ಕಾಯಿಲೆಯಿದ್ಮ ಪೀಡಿತರಾಗಿದ್ದರು

## ಉಲ್ಲೇಖಗಳು

## ಬಾಹ್ಯಸಂಪರ್ಕಗಳು
# ಪ್ರೊ. ವೈ. ಆರ್. ಮೋಹನ್ ರವರ ನೆನಪುಗಳು-೪, ಕರ್ನಾಟಕ ಮಲ್ಲ. ಡಾ. ಜಿ.ವಿ.ಕುಲಕರ್ಣಿ, ಜೀವನ ಮತ್ತು ಸಾಹಿತ್ಯ, ೦೪,ಮಾರ್ಚ್, ೨೦೧೯,ಪು. ೬
# ಪ್ರೊ. ವೈ.ಆರ್. ಮೋಹನ್ ರವರ ನೆನಪುಗಳು-೫, ಕರ್ನಾಟಕ ಮಲ್ಲ, ಡಾ. ಜಿ.ವಿ.ಕುಲಕರ್ಣಿ, 'ಜೀವನ ಮತ್ತು ಸಾಹಿತ್ಯ',೧೧,ಮಾರ್ಚ್, ೨೦೧೯. ಪು. ೬,

ವರ್ಗ : ಭಾರತೀಯ ಅಮೆರಿಕನ್
ಬ್ರಹ್ಮಾಣಿ

thumb

**ಬ್ರಹ್ಮಾಣಿ** ಅಥವಾ **ಬ್ರಾಹ್ಮಿ** ಸಪ್ತಮಾತೃಕೆಯರಲ್ಲಿ ಒಬ್ಬಳು. ಇವಳು ಪಾರ್ವತಿಯ ಒಂದು ರೂಪ ಮತ್ತು ಹಿಂದೂ ಧರ್ಮದಲ್ಲಿ ಇವಳು ಸೃಷ್ಟಿದೇವತೆಯಾದ ಬ್ರಹ್ಮನ ಶಕ್ತಿ ಎಂದು ಪರಿಗಣಿಸಲಾಗಿದೆ.

ಇವಳು ಆದಿ ಶಕ್ತಿಯ ಅಂಶವಾಗಿದ್ದಾಳೆ, ಮತ್ತು "ರಜೋಗುಣ"ವನ್ನು ಹೊಂದಿದ್ದಾಳೆ, ಮತ್ತು ಹಾಗಾಗಿ ಬ್ರಹ್ಮನ ಶಕ್ತಿಯ ಮೂಲವಾಗಿದ್ದಾಳೆ. ಇವಳನ್ನು "ಕುಲದೇವಿ ಮಾತೆ" ಎಂದೂ ಪೂಜಿಸಲಾಗುತ್ತದೆ.

## ಮೂರ್ತಿಶಿಲ್ಪ
ಇವಳನ್ನು ಹಳದಿ ಬಣ್ಣದಲ್ಲಿ ನಾಲ್ಕು ತಲೆಗಳನ್ನು ಹೊಂದಿರುವಂತೆ ಚಿತ್ರಿಸಲಾಗುತ್ತದೆ. ಇವಳನ್ನು ನಾಲ್ಕು ಅಥವಾ ಆರು ತೋಳುಗಳಿರುವಂತೆ ಚಿತ್ರಿಸಬಹುದು. ಬ್ರಹ್ಮನಂತೆ, ಇವಳು ಜಪಮಾಲೆ ಅಥವಾ ಪಾಶ ಹಾಗೂ ಕಮಂಡಲು ಅಥವಾ ಕಮಲದ ಕಾಂಡ ಅಥವಾ, ಗಂಟೆಗಳು, ವೇದಗಳು ಹಾಗೂ ತ್ರಿಶೂಲವನ್ನು ಹಿಡಿದಿರುತ್ತಾಳೆ ಮತ್ತು ಹಂಸದ ಮೇಲೆ ಆಸೀನಳಾಗಿರುತ್ತಾಳೆ. ಇದು ಅವಳ ವಾಹನ. ಇವಳನ್ನು ಕಮಲದ ಮೇಲೆ ಕುಳಿತಿರುವಂತೆಯೂ ತೋರಿಸಲಾಗುತ್ತದೆ ಮತ್ತು ಅವಳ ಧ್ವಜದ ಮೇಲೆ ಹಂಸವಿರುತ್ತದೆ. ಇವಳು ವಿವಿಧ ಆಭರಣಗಳನ್ನು ಧರಿಸಿದ್ದು, *ಕರಂಡ ಮುಕುಟ* ಎಂದು ಕರೆಯಲ್ಪಡುವ ತನ್ನ ಬುಟ್ಟಿ ಆಕಾರದ ಕಿರೀಟದಿಂದ ಭಿನ್ನವಾಗಿದ್ದಾಳೆ.

## ಉಲ್ಲೇಖಗಳು
ವರ್ಗ:ಹಿಂದೂ ದೇವತೆಗಳು
ಗರ್ಭಾ(ನೃತ್ಯ)

**ಗರ್ಭಾ** (ಗುಜರಾತಿನಲ್ಲಿ ಗರಾಬಾ) ಎಂಬುದು ಭಾರತದ ಗುಜರಾತ್ ರಾಜ್ಯದಲ್ಲಿ ಹುಟ್ಟಿದ  ಒಂದು ನೃತ್ಯದ ಪ್ರಕಾರ.  ಗರ್ಭಾ ಮತ್ತು ದೀಪ್ (ಒಂದು ಸಣ್ಣ ಸುಟ್ಟ ಜೇಡಿಮಣ್ಣಿನ ದೀಪ) ಎಂಬುದು ಸಂಸ್ಕೃತ ಪದದಿಂದ ಬಂದಿದೆ.  ಅನೇಕ ಸಾಂಪ್ರದಾಯಿಕ ಹಬ್ಬಗಳನ್ನು ಕೇಂದ್ರ ದೀಪದ ದೀಪ ಅಥವಾ ಶಕ್ತಿ ದೇವತೆಯ ಪ್ರತಿಮೆ ಅಥವಾ ದೇವತೆಯ ಚಿತ್ರವನ್ನಿಟ್ಟು ಅದರ ಸುತ್ತ ಗರ್ಭಾ ನೃತ್ಯವನ್ನು ಮಾಡಲಾಗುತ್ತದೆ. ಗರ್ಭಾದ ವೃತ್ತಾಕಾರದ ಮತ್ತು ಸುರುಳಿಯಾಕಾರದ ಅಂಕಿ-ಅಂಶಗಳು ಇತರ ಆಧ್ಯಾತ್ಮಿಕ ನೃತ್ಯಗಳಿಗೆ ಹೋಲುತ್ತವೆ, ಅಂದರೆ ಸೂಫಿ ಸಂಸ್ಕೃತಿಗೆ ಹೋಲಿಕೆವಿದೆ. ಗರ್ಭಾ ನೃತ್ಯವನ್ನು ಒಂಬತ್ತು ದಿನಗಳ ಉತ್ಸವವಾದ ನವರಾತ್ರಿ ಸಮಯದಲ್ಲಿ  ಮಾಡಲಾಗುತ್ತದೆ.

## ವ್ಯುತ್ಪತ್ತಿಶಾಸ್ತ್ರ
ಗರ್ಭಾ ಪದವು ಗರ್ಭಾಶಯದ ಸಂಸ್ಕೃತ ಪದದಿಂದ ಬಂದಿದೆ ಹಾಗೂ ಇದು ಗರ್ಭಾವಸ್ಥೆಯನ್ನೂ ಸೂಚಿಸುತ್ತದೆ. ಸಾಂಪ್ರದಾಯಿಕವಾಗಿ ಈ ನೃತ್ಯವನ್ನು ಮಣ್ಣಿನ ದೀಪದ ಸುತ್ತಲೂ ಬೆಳಕಿನ ಒಳಭಾಗದಲ್ಲಿ ಗರ್ಭಾ ನೃತ್ಯವನ್ನು ಮಾಡಲಾಗುತ್ತದೆ. ಮಧ್ಯದಲ್ಲಿರಿಸಿದ ಮಣ್ಣಿನ ದೀಪವನ್ನು ಗರ್ಭಾ ದೀಪ್ ಎಂದು ಕರೆಯುತ್ತಾರೆ. ಈ ದೀಪವು ಜೀವನದ ನಿರ್ಧಿಷ್ಟವಾದ ಗರ್ಭಾಶಯದಲ್ಲಿನ ಭ್ರೂಣವನ್ನು ಪ್ರತಿನಿಧಿಸುತ್ತದೆ. ಹೀಗೆ ನೃತ್ಯಗಾರರು ದೈವಿಕತೆಯ ಸ್ತ್ರೀ ರೂಪವಾದ ದುರ್ಗಾ ದೇವಿಯನ್ನು ಗೌರವಿಸುತ್ತಾರೆ. ಸಮಯದ ಹಿಂದೂ ದೃಷ್ಡಿಕೋನದ ಸಂಕೇತವಾಗಿ ಈ ನೃತ್ಯವನ್ನು ವೃತ್ತಾಕಾರದಲ್ಲಿ ನಡೆಸಲಾಗುತ್ತದೆ. ನೃತ್ಯಗಾರರು ವೃತ್ತಾಕಾರದಲ್ಲಿ ಸುತ್ತುವುದು,ಇದು ಹಿಂದೂ ಧರ್ಮದ ಸಮಯದ ಚಕ್ರವರ್ತಿಯಾಗಿದೆ. ಗರ್ಭಾ ದೀಪ್ ಮತ್ತೊಂದು ಸಾಂಕೇತಿಕ ವ್ಯಾಖ್ಯಾವನ್ನು ಹೊಂದಿದೆ. ಎಲ್ಲಾ ಮಾನವರು ದೇವಿಯ ದೈವಿಕ ಶಕ್ತಿಯನ್ನು ಅವುಗಳೊಳಗೆ  ಹೊಂದಿದ್ದಾರೆ ಎಂಬ ಸತ್ಯವನ್ನು ಗೌರವಾರ್ಥವಾಗಿ ಈ ನೃತ್ಯವು ಸೂಚಿಸುತ್ತದೆ. ಗರ್ಭಾ ಈಗ ವಿಶ್ವದ್ಯಾಂತ ಮೆಚ್ಚುಗೆ ಪಡೆದಿದೆ.

=ನೃತ್ಯ=
## ಗರ್ಭಾ ಡ್ರೆಸ್ಸಿಂಗ್
ಪುರುಷರ ಸಾಂಪ್ರದಾಯಿಕ ಉಡುಪು - ಕೆಡಿಯು, ಮಹಿಳೆಯರ ಸಾಂಪ್ರದಾಯಿಕ ಉಡುಪು - ಚನಿಯ ಚೋಲಿ.
ಆಧುನಿಕ ಗರ್ಭಾ ಕೂಡ ದಾಂಡಿಯಾ ರಾಸ್ ನಿಂದ ಪ್ರಭಾವಿತವಾಗಿದೆ. ಈ ಎರಡೂ ನೃತ್ಯಗಳ ವಿಲೀನವು ಇಂದು ಕಂಡುಬರುವ ಉನ್ನತ ಶಕ್ತಿಯ ನೃತ್ಯವನ್ನು ರೂಪಿಸಿದೆ. ಗರ್ಭಾವನ್ನು ಪ್ರದರ್ಶಿಸುವಾಗ ಪುರುಷರು ಮತ್ತು ಮಹಿಳೆಯರು ಇಬ್ಬರೂ ವರ್ಣರಂಜಿತ ವೇಷಭೂಷಣಗಳನ್ನು ಧರಿಸುತ್ತಾರೆ. ಹೆಣ್ಣುಮಕ್ಕಳು ಮತ್ತು ಮಹಿಳೆಯರು ಚನಿಯಾ ಚೋಲಿಯನ್ನು ಧರಿಸುತ್ತಾರೆ. ಇದು ಚೋಲಿಯೊಂದಿಗೆ  ಮೂರು ತುಂಡು ಉಡುಗೆ,ಕಸೂತಿ ಮತ್ತು ವರ್ಣರಂಜಿತ ಕುಪ್ಪಸ,ಧರಿಸಿ,ಸ್ಕರ್ಟ್-ತರಹದ ಬಾಟಮ್ ಮತ್ತು ದುಪಟ್ಟ,ಇದನ್ನು ಸಾಂಪ್ರದಾಯಿಕವಾಗಿ                 ಗುಜರಾತಿನಲ್ಲಿ ಧರಿಸಲಾಗುತ್ತದೆ. ಚನಿಯಾ ಚೋಲಿಗಳನ್ನು ಮಣಿಗಳು,ಚಿಪ್ಪುಗಳು,ಕನ್ನಡಿಗಳು,ನಕ್ಷತ್ರಗಳು,ಕಸೂತಿ ಕೆಲಸ,ಮತಿ ಇತ್ಯಾದಿಗಳಿಂದ ಅಲಂಕರಿಸಲಾಗುತ್ತದೆ. ಸಾಂಪ್ರದಾಯಿಕವಾಗಿ ಮಹಿಳೆಯರು ತಮ್ಮನ್ನು ಜುಂಕಾ(ದೊಡ್ಡ ಕಿವಿಯೋಲೆ),ನೆಕ್ಲೇಸ್,ಬಿಂದಿ,ಬಜುಬಂದ್,ಚೂಡಾಗಳು ಮತ್ತು ಬಳೆಗಳನ್ನು ಧರಿಸುತ್ತಾರೆ. ಹುಡುಗರು ಮತ್ತು ಪುರುಷರು ಕಾಫ್ನಿ ಪೈಜಾಮಗಳನ್ನು ಘಾಗ್ರಾದೊಂದಿಗೆ ಧರಿಸುತ್ತಾರೆ. ಸಣ್ಣ ಸುತ್ತಿನ ಕುರ್ತಾ-ಬಂಧಿನಿ ದುಪಟ್ಟ,ಕಡಾ ಮತ್ತು ಪಗಡಿ ಧರಿಸುತ್ತಾರೆ. ಭಾರತದ ಯುವಕರಲ್ಲಿ,ಅದರಲ್ಲೂ ನಿರ್ದಿಷ್ಟವಾಗಿ,ಗುಜರಾತ್ ನವರು ಗರ್ಭಾದ ಮೇಲೆ ಅಪಾರ ಅಸಕ್ತಿಯನ್ನು ಹೊಂದಿದ್ದಾರೆ. ಗರ್ಭಾ ನೃತ್ಯವು ಯುನೈಟೆಡ್ ಸ್ಟೇಟ್ಸ್ ನಲ್ಲಿಯೂ ಜನಪ್ರಿಯವಾಗಿದೆ. ಅಲ್ಲಿ ೨೦ ಕ್ಕಿಂತ ಹೆಚ್ಚು ವಿಶ್ವವಿದ್ಯಾನಿಲಯಗಳು ವೃತ್ತಿಪರ ನೃತ್ಯ ಸಂಯೋಜನೆಯೊಂದಿಗೆ ಪ್ರತೀ ವರ್ಷ ದೊಡ್ಡ ಪ್ರಮಾಣದ ಗರ್ಭಾ ಸ್ಪರ್ಧೆಗಳನ್ನು ಆಯೋಜಿಸುತ್ತದೆ. ಕೆನಡಾದ ಟೊರೊಂಟೊ ನಗರವು ಈಗ ಉತ್ತರ ಅಮೇರಿಕಾದ ಅತಿದೊಡ್ಡ ವಾರ್ಷಿಕ ಗರ್ಭಾ ಸ್ಪರ್ಧೆಯನ್ನು ಆಯೋಜಿಸುತ್ತದೆ. ಯುನೈಟೆಡ್ ಕಿಂಗ್ಡಮ್ ನಲ್ಲಿಯೂ ಗರ್ಭಾ ಜನಪ್ರಿಯವಾಗಿದೆ. ಅಲ್ಲಿ ಅವರು ತಮ್ಮದೇ ಆದ ಗರ್ಭಾ ನೈಟ್ಸ್ ಗಳನ್ನು ನಡೆಸುತ್ತಾರೆ.

## ಸಂಪ್ರದಾಯ
ಗರ್ಭಾ ನೃತ್ಯವು ಗುಜರಾತ್ ನ ಜಾನಪದ ನೃತ್ಯವಾಗಿದ್ದು,ಈ ನೃತ್ಯವನ್ನು ನವರಾತ್ರಿಯ ಸಮಯದಲ್ಲಿ ಮಾಡಲಾಗುತ್ತದೆ. ಗರ್ಭಾ ಹಾಡುಗಳು ಸಾಮಾನ್ಯವಾಗಿ ಒಂಬತ್ತು ವಿಶೇಷ ದೇವತೆಗಳ ಬಗ್ಗೆ ಇರುತ್ತವೆ. ಈ ನೃತ್ಯದಲ್ಲಿ ಸಾಂಪ್ರದಾಯಿಕ ಉಡುಪುಗಳು ಕೆಂಪು, ಗುಲಾಬಿ, ಹಳದಿ, ಕಿತ್ತಳೆ ಮತ್ತು ಗಾಢವಾದ ಬಣ್ಣದ ಚನಿಯಾ ಚೋಲಿ ಅಥವಾ ಘಾಗ್ರಾ ಚೋಲಿ, ಅಬ್ಲಾ(ದೊಡ್ಡ ಕನ್ನಡಿಗಳು),ದಪ್ಪ ಗುಜರಾತಿ ಗಡಿಗಳೊಂದಿಗೆ ದುಪಟ್ಟ ಧರಿಸುವುದು ಅವರ ಸಂಪ್ರದಾಯ. ಮಹಿಳೆಯರು ಎರಡು ಮೂರು ನೆಕ್ಲೇಸ್ ಗಳು,ಹೊಳೆಯುವ ಬಳೆಗಳು,ಸೊಂಟದ ಪಟ್ಟಿಗಳು,ದೊಡ್ಡದಾದ ಕಿವಿಯೋಲೆಗಳನ್ನು ಧರಿಸುವುದು ಅವರ ಸಂಪ್ರದಾಯ.

=ಉಲ್ಲೇಖಗಳು=

ವರ್ಗ:ನೃತ್ಯ
ಸೇಂಟ್ ಪೀಟರ್ಸ್‌‍ಬರ್ಗ್

**ಸೇಂಟ್ ಪೀಟರ್ಸ್ ಬರ್ಗ್** ರಷ್ಯಾ ದೇಶದ ಬಹು ಮುಖ್ಯ ನಗರಗಳಲ್ಲಿ ಒಂದು.  ರಷ್ಯಾದ ರಾಜಧಾನಿ ಮಾಸ್ಕೋ ನಗರದ ನಂತರದ ಎರಡನೇ ಅತಿ ದೊಡ್ಡ ನಗರ ಎಂದು ಪರಿಗಣಿಸಲಾಗಿದೆ.  ಸರಿಸುಮಾರು ೫೦ ಲಕ್ಷಕ್ಕೂ ಮೀರಿ ಜನಸಂಖ್ಯೆ ಇರುವಂತಹ  ಬಾಲ್ಟಿಕ್ ಸಮುದ್ರಕ್ಕಿರುವ ರಷ್ಯಾದ ಬಹಳ ಮುಖ್ಯವಾದ ಬಂದರು ನಗರ.

ಸೇಂಟ್ ಪೀಟರ್ಸ್ ಬರ್ಗ್ ನಗರ ಅಂದಿನ ಚಕ್ರವರ್ತಿ ಸಾರ್ ಫೀಟರ್ ರಿಂದ ೨೭ ಮೇ ೧೭೦೩ ರಲ್ಲಿ ನೀವಾ ನದಿಯ ತಟದಲ್ಲಿ, ಬಾಲ್ಟಿಕ್ ಸಮುದ್ರಕ್ಕೆ ಹೊಂದಿಕೊಂಡಿರುವಂತೆ,  ಫಿನ್ ಲ್ಯಾಂಡ್ ಕೊಲ್ಲಿಯಲ್ಲಿ ಸ್ತಾಪಿತವಾಯಿತು. ೧ ಸೆಪ್ಟೆಂಬರ್ ೧೯೧೪ ರಂದು ಈ ನಗರಕ್ಕೆ ಪೆಟ್ರೋಗ್ರಾಡ್ ಎಂದು ಮರುನಾಮಕರಣ ಮಾಡಲಾಯಿತು. ಮತ್ತೆ ೨೬ ಜನವರಿ ೧೯೨೪ ರಂದು ಈ ನಗರದ ಹೆಸರನ್ನು ಲೆನಿನ್ ಗ್ರಾಡ್ ಎಂದು ಬದಲಾಯಿಸಲಾಯಿತು. ೧ ಅಕ್ಟೋಬರ್ ೧೯೯೧ ರಂದು ಕೊನೆಯದಾಗಿ ಪುನಹ ಸೇಂಟ್ ಪೀಟರ್ಸ್ ಬರ್ಗ್ ಎಂದು ಮೊದಲಿನ ಹೆಸರಿಗೆ ಮರುನಾಮಕರಣ ಗೊಳಿಸಲಾಯಿತು. ೧೭೧೩ ರಿಂದ ೧೭೨೮ ಮತ್ತು ೧೭೩೨ ರಿಂದ ೧೯೧೮ ರ ತನಕ ಸೇಂಟ್ ಪೀಟರ್ಸ್ ಬರ್ಗ್ ಅಂದಿನ ರಷ್ಯನ್ ಚಕ್ರಾಧಿಪತ್ಯದ ರಾಜಧಾನಿಯಾಗಿತ್ತು. ೧೯೨೮ರಲ್ಲಿ ರಷ್ಯ ಗಣತಂತ್ರ ಪಡೆದನಂತರ ರಾಜಧಾನಿಯನ್ನು ಸುಮಾರು ೬೨೫ ಕಿಲೋಮೀಟರ್ ದೂರದ ಮಾಸ್ಕೋ ನಗರಕ್ಕೆ ಸ್ತಳಾಂತರಿಸಲಾಯಿತು.

## **ಹೆಸರು** 
ಪಾಶ್ಚಾತ್ಯೀಕರಣದ ಹರಿಕಾರ ಎಂದೇ ಗುರುತಿಸುವ 'ಪೀಟರ್ ದ ಗ್ರೇಟ್', ಈ ನಗರವನ್ನು ಮೊದಲು ಸ್ಥಾಪಿಸಿದಾಗ ಅದಕ್ಕೆ **ಸನ್ತ್-ಪೀಟರ್ ಬರ್ಗ್** (ರಷ್ಯನ್: Санкт-Петербург; ರಷ್ಯನ್ ಬರಹದಲ್ಲಿ ಪೀಟರ್ ಮತ್ತು ಬರ್ಗ್ ಪದಗಳ ಮದ್ಯ 'ಸ' ಪದ ಬಳಸಿಲ್ಲ) ಎಂದು ನಾಮಕರಣ ಮಾಡಿದ. ನಂತರ ೧ ಸೆಪ್ಟೆಂಬರ್ ೧೯೧೪ ರಂದು ಮೊದಲನೇ ವಿಶ್ವ ಯುದ್ದ ಶುರುವಾದ ನಂತರ ಅಂದಿನ ರಷ್ಯದ ಸಾಮ್ರಾಜ್ಯಶಾಹಿ ಸರಕಾರ ಮೂಲ ಹೆಸರಿನಲ್ಲಿದ್ದ **ಸನ್ತ್** ಮತ್ತು **ಬರ್ಗ್** ಎಂಬ ಜರ್ಮನ್ ಪದಗಳನ್ನು ತೆಗೆದು ಈ ನಗರವನ್ನು **ಪೆಟ್ರೊಗ್ರಾಡ್** (ರಷ್ಯನ್: Петрогра́д, IPA: [pʲɪtrɐˈgrat]), ಅರ್ಥಾತ್ 'ಪೀಟರ್ ನ ನಗರ' ಎಂದು ಮರುನಾಮಕರಣ ಮಾಡಿತು. ೨೬ ಜನವರಿ ೧೯೨೪, ವ್ಲಾದಿಮೀರ್ ಲೆನಿನ್ ನ ಮರಣದ ನಂತರ ಈ ನಗರವನ್ನು **ಲೆನಿನ್ ಗ್ರಾಡ್** (ರಷ್ಯನ್: Ленингра́д, IPA: [lʲɪnʲɪnˈgrat]), ಅರ್ಥಾತ್ 'ಲೆನಿನ್ ನ ನಗರ' ಎಂದು ಮರುನಾಮಕರಣ ಗೊಳಿಸಲಾಯಿತು. ೬ ಸೆಪ್ಟೆಂಬರ್ ೧೯೯೧ ರ ನಂತರ ಪುನಃ ಈ ನಗರಕ್ಕೆ ಮೊದಲಿನ **ಸನ್ತ್-ಪೀಟರ್ ಬರ್ಗ್** ಹೆಸರಿಡಲಾಯಿತು. ಇಂದು ಆಂಗ್ಲ ಭಾಷೆಯಲ್ಲಿ ಈ ನಗರವನ್ನು 'ಸೇಂಟ್ ಪೀಟರ್ಸ್ ಬರ್ಗ್' ಎಂದು ಕರೆಯುತ್ತಾರೆ. ಸ್ಥಳೀಯರು ಮಾತ್ರ ಈ ನಗರವನ್ನು ಚುಟುಕಾಗಿ **ಪೈಟರ್** (ರಷ್ಯನ್: Пи́тер, IPA: [ˈpʲitʲɪr]). ಎಂದೇ ಕರೆಯುತ್ತಾರೆ.

ಸೇಂಟ್ ಪೀಟರ್ಸ್ ಬರ್ಗ್ ಉತ್ತರ ಧ್ರುವಕ್ಕೆ ಸಮೀಪದಲ್ಲಿರುವ ಮಹಾನಗರ. ಸ್ಥಳೀಯರಲ್ಲಿ ಈ ನಗರಕ್ಕೆ ಬಹಳಷ್ಟು ಉಪನಾಮಗಳಿವೆ. ಈ ನಗರವು ಯುರೋಪಿಗೆ ಹೊಂದಿಕೊಂಡತಿರುವುದರಿಂದ ಇದನ್ನು ಪಾಶ್ಚಾತ್ಯ ಜಗತ್ತಿಗೆ ಕಿಟಕಿ, ಯುರೋಪಿಗೆ ಕಿಟಕಿ ಎಂದೆಲ್ಲಾ ಕರೆಯಲಾಗುತ್ತದೆ. ಈ ನಗರವು ಜೌಗು ಮತ್ತು ನೀರಿನ ಪ್ರದೇಶದ ಮೇಲೆ ಕಟ್ಟಿರುವುದರಿಂದ ಮತ್ತು ಅನೇಕ ಕಾಲುವೆಗಳಿರುವುದರಿಂದ ನಗರವನ್ನು ಉತ್ತರದ ವೆನಿಸ್ ಅಥವಾ ರಷ್ಯಾದ ವೆನಿಸ್ ಎಂದೂ ಕರೆಯುವುದುಂಟು. ಸೇಂಟ್ ಪೀಟರ್ಸ್ ಬರ್ಗ್ ನಗರದಲ್ಲಿ ಯುರೋಪಿಯನ್ ವಾಸ್ತುಶಿಲ್ಪ,ಸಂಸ್ಕೃತಿ ಮತ್ತು ರಷ್ಯನ್ ಭವ್ಯ ಪರಂಪರೆ ಎರಡರ ಗಾಢವಾದ ಪ್ರಭಾವವನ್ನು ಕಾಣಬಹುದಾಗಿದೆ. ಈ ನಗರವು ಧ್ರುವ ಪ್ರದೇಶಕ್ಕೆ ಸಮೀಪದಲ್ಲಿರುವುದರಿಂದ ಬೇಸಿಗೆಯಲ್ಲಿ ಒಂದು ತಿಂಗಳಗಳ ಕಾಲ ರಾತ್ರಿ ಸಂಪೂರ್ಣವಾಗಿ ಕತ್ತಲಾಗುವುದೇ ಇಲ್ಲ, ಇದರಿಂದಾಗಿ ಈ ನಗರಕ್ಕೆ 'ಬೆಳಕಿನ ರಾತ್ರಿಗಳ ನಗರ' ಎಂದೂ ಒಂದು ಉಪನಾಮಾಂಕಿತವಿದೆ. ವೆನಿಸ್ ನಗರವನ್ನು ಹೇಗೆ ಪ್ರೇಮಿಗಳಿಗೆ ಪ್ರೇಮದ ನೆನಪಿನ ಸಂಕೇತವಾಗಿ ಉಪಯೋಗಿಸುತ್ತಾರೋ ಹಾಗೆ ಈ 'ಬೆಳಕಿನ ರಾತ್ರಿಗಳ' ನಗರವೂ ಪ್ರೇಮದ ಸಂಕೇತವಾಗಿ ಬಳಕೆಯಲ್ಲಿದೆ.

ವರ್ಗ:ರಷ್ಯ
ವರ್ಗ:ನಗರಗಳು
ಮನೆವಾರ್ತೆ

**ಮನೆವಾರ್ತೆ** (**ಗೃಹಕೃತ್ಯ ನಿರ್ವಹಣೆ**) ಪದವು ಒಂದು ಮನೆಯನ್ನು ನಡೆಸುವಲ್ಲಿ ಸೇರಿರುವ ಕರ್ತವ್ಯಗಳು ಹಾಗೂ ಕೆಲಸಗಳ ನಿರ್ವಹಣೆಯನ್ನು ಸೂಚಿಸುತ್ತದೆ, ಉದಾಹರಣೆಗೆ ಸ್ವಚ್ಛಗೊಳಿಸುವುದು, ಅಡುಗೆ, ಮನೆ ನಿರ್ವಹಣೆ, ಅಂಗಡಿಗಳಿಂದ ಸಾಮಾನು ಖರೀದಿ, ಬಟ್ಟೆ ಒಗೆಯುವುದು ಮತ್ತು ಬಿಲ್ ಪಾವತಿ. ಈ ಕಾರ್ಯಗಳನ್ನು ಮನೆಯ ಸದಸ್ಯರು ಮಾಡಬಹುದು, ಅಥವಾ ಈ ಉದ್ದೇಶಕ್ಕಾಗಿ ನೇಮಿಸಲಾದ ಇತರ ವ್ಯಕ್ತಿಗಳು ಮಾಡಬಹುದು. ಈ ಪದವನ್ನು ವಿಸ್ತರಿಸಿದರೆ ಕಛೇರಿ ಅಥವಾ ಸಂಸ್ಥೆ, ಜೊತೆಗೆ ಕಂಪ್ಯೂಟರ್ ಸಂಗ್ರಹಣಾ ವ್ಯವಸ್ಥೆಗಳ ನಿರ್ವಹಣೆಗೆ ಕೂಡ ಅನ್ವಯಿಸುತ್ತದೆ.

ಮನೆವಾರ್ತೆಯವನು ಎಂದರೆ ಮನೆ ಮತ್ತು ಮನೆ ಸಿಬ್ಬಂದಿಯನ್ನು ನಿರ್ವಹಿಸಲು ನೇಮಿಸಿಕೊಳ್ಳಲಾದ ವ್ಯಕ್ತಿ. ವಿಕ್ಟೋರಿಯನ್ ಯುಗದ ಪುಸ್ತಕವಾದ ಮಿಸಸ್ ಬೀಟನ್ಸ್ ಬುಕ್ ಆಫ಼್ ಹೌಸ್‍ಹೋಲ್ಡ್ ಮ್ಯಾನೇಜ್‍ಮೆಂಟ್ ಪ್ರಕಾರ, ಮನೆವಾರ್ತೆಯವನು ಮನೆಯಲ್ಲಿ ದ್ವಿತೀಯ ಉಸ್ತುವಾರಿ ವ್ಯಕ್ತಿಯಾಗಿರುತ್ತಾನೆ ಮತ್ತು "ಮನೆ ಮೇಲ್ವಿಚಾರಕನಿರುವ ದೊಡ್ಡ ಮನೆಗಳನ್ನು ಹೊರತುಪಡಿಸಿ, ಮನೆವಾರ್ತೆಯವನು ತನ್ನನ್ನು ತನ್ನ ಯಜಮಾನಿಯ ನೆರೆಯ ಪ್ರತಿನಿಧಿ ಎಂದು ಪರಿಗಣಿಸಿಕೊಳ್ಳಬೇಕು".

## ಉಲ್ಲೇಖಗಳು
ವರ್ಗ:ಮನೆ
ಪಾರ್ಶ್ವನಾಥ ಉಪಾಧ್ಯೆ

**ಪಾಶ್ವನಾಥ ಉಪಾಧ್ಯೆ** ಭರತನಾಟ್ಯ ಕಲಾವಿದ. ನೃತ್ಯ ಸಂಯೋಜಕ ಮತ್ತು ನೃತ್ಯ ಶಿಕ್ಷಕರೂ ಹೌದು. ಭರತನಾಟ್ಯದ ಸಾಂಪ್ರದಾಯಿಕ ಶೈಲಿಗಳಲ್ಲಿ ಒಂದಾದ ಮೈಸೂರು ಶೈಲಿಯಲ್ಲಿ ತರಬೇತಿ ಪಡೆದಿದ್ದಾರೆ.

## ಜನನ 
ಪಾಶ್ವನಾಥ ಉಪಾಧ್ಯೆಯವರು ೧೯೮೨ರ  ಮಾರ್ಚ್ ೨೬ರಂದು ಬೆಳಗಾವಿಯಲ್ಲಿ ಜನಿಸಿದರು.

## ನೃತ್ಯ ಜೀವನ 
ಇವರು ಮೈಸೂರು ಶೈಲಿಯನ್ನು ೧೫ ವರ್ಷಗಳ ಕಾಲ ಅಭ್ಯಾಸ ಮಾಡಿ, ವಿದ್ವತ್ ಮತ್ತು ಅಲಂಕಾರ್ ಪರೀಕ್ಷೆಗಳನ್ನು ಗುರು ಶ್ರೀ ರವೀಂದ್ರ ಶರ್ಮಾರವರಲ್ಲಿ ಮಾಡಿದ್ದಾರೆ. ರಂಗಪ್ರವೇಶವನ್ನು ಕೂಡಾ ೧೯೯೬ರಲ್ಲಿ ಗುರು ಶ್ರೀ ರವೀಂದ್ರ ಶರ್ಮಾರಲ್ಲಿ ಮುಗಿಸಿದ್ದಾರೆ. ಪ್ರಸ್ತುತ ತಮ್ಮ ಭರತನಾಟ್ಯ ಅಭ್ಯಾಸವನ್ನು ಗುರು ಪದ್ಮಶ್ರೀ ಪ್ರೋ. ಸುಧಾರಾಣಿ ರಘುಪತಿಯವರಲ್ಲಿ ಮುಂದುವರೆಸುತ್ತಿದ್ದಾರೆ. ೧೯೯೬ರಲ್ಲಿ ಮಂಗಳೂರಿನಲ್ಲಿ ಡಾ. ಪದ್ಮಾ ಸುಬ್ರಮಣ್ಯಮ್ ರವರು ನೆಡೆಸಿದ ಕರಣಗಳ ಕಾರ್ಯಗಾರದಲ್ಲಿ ಭಾಗವಹಿಸಿದ್ದರು.  ಇವರು ಬೆಂಗಳೂರು ದೂರದರ್ಶನದ ಎ ಗ್ರೇಡ್ ನೃತ್ಯಗಾರ.ಇವರು ಉಪಾಧ್ಯೆ ಸ್ಕೂಲ್ ಆಫ್ ಡ್ಯಾನ್ಸ್ ಎಂಬ ಭರತನಾಟ್ಯ ತರಗತಿಯನ್ನು ಆರಂಭಿಸಿದ್ದಾರೆ.ಇವರ ಪತ್ನಿ ಶ್ರುತಿಯವರೊಂದಿಗೆ ಸೇರಿ ಉಪಾಧ್ಯೆ ಸ್ಕೂಲ್ ಆಫ್ ಡ್ಯಾನ್ಸ್ ಮತ್ತು ಪುಣ್ಯ ಕೃಷ್ಣಾ ಡ್ಯಾನ್ಸ್ ಕಂಪನಿಯ ಅಡಿಯಲ್ಲಿ ಹಲವಾರು ನೃತ್ಯಗಳನ್ನು ರಾಷ್ಟ್ರೀಯ ಮತ್ತು ಅಂತರ್-ರಾಷ್ಟ್ರೀಯ ಮಟ್ಟದಲ್ಲಿ ಪ್ರಸ್ತುತಿ ಪಡಿಸಿದ್ದಾರೆ.

### ನೃತ್ಯ ಕಾರ್ಯಕ್ರಮಗಳು 
ಚೆನೈನಲ್ಲಿ ನೆಡೆದಂತಹ ನರ್ತಕ ಮತ್ತು ಪುರುಷ್ ನಲ್ಲಿ, ಮೂಡಬಿದ್ರೆಯಲ್ಲಿ ನೆಡೆದ ಆಳ್ವಸ್ ನುಡಿಸಿರಿಯಲ್ಲಿ ಮತ್ತು ಮಲೆಷ್ಯಿಯಾದಲ್ಲಿ ನೆಡೆದ ನರ್ತಕ ಕಾರ್ಯಕ್ರಮಗಳಲ್ಲಿ ಏಕ ವ್ಯಕ್ತಿ ನೃತ್ಯ ಪ್ರದರ್ಶನಗಳನ್ನು ನೀಡಿದ್ದಾರೆ.

೨೦೧೧ರಲ್ಲಿ ಭಾರತ ಮತ್ತು ಚೀನಾದ ನಡುವೆ ನೆಡೆದ ಯುವ ವಿನಿಮಯ ಕಾರ್ಯಕ್ರಮದಲ್ಲಿ ಭಾಗವಹಿಸಿದ್ದಾರೆ.

### ನೃತ್ಯ ಸಂಯೋಜನೆ
ಇವರು ೨೦೧೨ರಿಂದ ಪುಣ್ಯ ಕೃಷ್ಣ ಡ್ಯಾನ್ಸ ಕಂಪೆನಿಯಲ್ಲಿ ನೃತ್ಯ ಸಂಯೋಜನೆಯನ್ನು ಮಾಡಿದ್ದಾರೆ. ಹರ , ಸದ್ಗತಿ, ಪಾರ್ಥ ಪುಣ್ಯ ಕೃಷ್ಣ  ಮತ್ತು ಆಭಾ ಪ್ರಮುಖವಾದವು.

## ನೃತ್ಯ ಶಾಲೆ
ಪಾರ್ಶ್ವನಾಥ ಉಪಾಧ್ಯೆರವರು ೧೯೯೬ರಲ್ಲಿ ಬೆಳಗಾವಿಯಲ್ಲಿ ಶಾರದಾ ಸಂಗೀತ ನೃತ್ಯ ಅಕಾದೆಮಿಯನ್ನು ಸ್ಥಾಪಿಸಿದ್ದರು. ೧೯೯೬ರಿಂದ ೨೦೦೦ದ ವರೆಗೆ ಅಲ್ಲಿಯೇ ನೃತ್ಯ ಪಾಠವನ್ನು ಹೇಳಿಕೊಡುತ್ತಿದ್ದರು. ೨೦೧೦ರಲ್ಲಿ ಉಪಾಧ್ಯೆ ಸ್ಕೂಲ್ ಎಂಬ ನೃತ್ಯ ಸಂಸ್ಥೆಯನ್ನು ಆರಂಭಿಸಿದ್ದರು.

## ಪ್ರಶಸ್ತಿಗಳು 
#ಗಂಗುಬಾಯಿ ಹಾನಗಲ್ ಸಂಸ್ಥೆಯಿಂದ ನಾಟ್ಯ ಮಯೂರ ಪ್ರಶಸ್ತಿಯನ್ನು ಪಡೆದಿದ್ದಾರೆ.
#ಶ್ರವಣಬೆಳಗೊಳದ ಮಹಾಮಸ್ತಕಾಭಿಷೇಕ ಸಮಿತಿಯಿಂದ ಉತ್ತಮ ಕಲಾಕಾರ್ ಎಂಬ ಬಿರುದು.
#ಬೆಂಗಳೂರಿನ ಬೆಳ್ಳಿಗೆಜ್ಜೆಯ ವತಿಯಿಂದ ನಾಟ್ಯನಿಪುಣ ಬಿರುದನ್ನು ಪಡೆದಿದ್ದಾರೆ.
#ಕರ್ನಾಟಕದ ಜೈನ ಪರಿಷತ್ತಿನಿಂದ ಜೈನ ರಾಷ್ಟ್ರೀಯ ಗೌರವವನ್ನು ಸ್ವೀಕರಿಸಿದ್ದಾರೆ.
#ಕೊಲಂಬೊದಲ್ಲಿ ಇರುವ ಅರು ಶ್ರೀ ಆಟ್ ಸೆಂಟರಿನಿಂದ ನಾಟ್ಯ ಕೀರ್ತಿ ಎಂಬ ಬಿರುದನ್ನು ಪಡೆದಿದ್ದಾರೆ.
#ರಸಿಕ ಹೃದಯ ಚೋರ ಬಿರುದನ್ನು ಚೆನೈನ ಶ್ರೀದೇವಿ ನೃತ್ಯಾಲಯದಿಂದ ಪಡೆದಿದ್ದಾರೆ.
#ಉತ್ತಮ ನೃತ್ಯಗಾರ ಎಂದು ೨೦೧೭ರಲ್ಲಿ ಚೆನೈನ ಸಂಗೀತ ಅಕಾದೆಮಿಯಿಂದ ಪ್ರಶಸ್ತಿ ಪಡೆದಿದ್ದಾರೆ. 
#೨೧೦೭ರ ಉಸ್ತಾದ್ ಬಿಸ್ಮಿಲಾ ಖಾನ್ ಯುವ ಪುರಸ್ಕಾರವನ್ನು ದೆಹಲಿಯ ಸಂಗೀತ ನಾಟಕ ಅಕಾದೆಮಿ ನೀಡಿ ಗೌರವಿಸಿದೆ.

## ಉಲ್ಲೇಖಗಳು 
ವರ್ಗ:ನೃತ್ಯ ಕಲಾವಿದರು
ವರ್ಗ:ಭಾರತೀಯ ಕಲಾವಿದರು
ಮೃದ್ವಸ್ಥಿ

**ಮೃದ್ವಸ್ಥಿ** ಎಂದರೆ ದೇಹದ ಕೆಲವು ಮೃದುಭಾಗಗಳಿಗೆ ಆಧಾರಭೂತವಾಗಿದ್ದು, ಆಕಾರ ಕೊಡುವ ಮತ್ತು ಮಡಿಸಿದರೆ ಮುರಿಯದ ಘನ ರೂsಪದ ಊತಕ (ಕಾರ್ಟಿಲೇಜ್). ಮೆಲ್ಲೆಲುಬು, ಮೆತ್ತೆಲುಬು, ಮೃದ್ವಸ್ಥಿ ಪರ್ಯಾಯ ನಾಮಗಳು. ಕಶೇರುಕಗಳಲ್ಲಿ ಮಾತ್ರ ಕಂಡುಬರುವ ವಿಶಿಷ್ಟ ಅಂಗಾಂಶ. ಇದು ಆಧಾರ ಅಂಗಾಂಶಗಳಲ್ಲೊಂದು. ಮೂಳೆಯಷ್ಟು ಗಟ್ಟಿ ಇಲ್ಲದಿದ್ದರೂ ಭಾರ ಒತ್ತಡಗಳನ್ನು ತಡೆಯಬಲ್ಲದು ಮತ್ತು ಪುಟಿತ ಗುಣವುಳ್ಳದ್ದು. ಇದರಲ್ಲಿ ಜೀವಂತ ಕಣಗಳಿಗಿಂತ ನಿರ್ಜೀವ ಅಂತರಕಣ ವಸ್ತುವೇ ಹೆಚ್ಚು. ಇದರಲ್ಲಿ ನರತಂತುಗಳಿಲ್ಲ, ರಕ್ತನಾಳಗಳೂ ಇಲ್ಲ, ದುಗ್ಧನಾಳಗಳೂ ಇಲ್ಲ. ಜೀವಕಣಗಳಿಗೆ ಬೇಕಾದ ಆಹಾರ, ಆಕ್ಸಿಜನ್ನುಗಳು ಅಂತರಕಣ ವಸ್ತುವಿನ ಮೂಲಕ ವ್ಯಾಪಿಸುತ್ತ ಹೋಗುತ್ತವೆ. ಕಾಂಡ್ರಾಯಟಿನ್ ಸಲ್ಫೇಟ್, ಕಾಂಡ್ರೊಮ್ಯುಕಾಯಿಡುಗಳಿಂದ ಅಂತರಕಣ ವಸ್ತುವಿನ ಭೂಮಿಕೆಯಾಗಿ ಅದರಲ್ಲಿ ಕೊಲ್ಲಾಜೆನ್‍ಜನಕ ತಂತುಗಳಿರತ್ತವೆ. ಬೇಯಿಸಿದರೆ ತಂತುಗಳಿಂದ ಜೆಲೆಟಿನ್ ಉಂಟಾಗುತ್ತದೆ. ಭೂಮಿಕ ಮತ್ತು ತಂತುಗಳು ಸೇರಿ ಮಾತೃಕೆ (ಅಂತರಕಣವಸ್ತು ಮಾಧ್ಯಮವಸ್ತು) ಆಗುತ್ತದೆ. ಇದನ್ನು ಕತ್ತಿಯಿಂದ ಕೊಯ್ಯಬಹುದು.

ಕೀಲುಗಳಲ್ಲಿ, ಎದೆ ಪಂಜರದ ಎಲುಬುಗಳ ನಡುವೆ, ಧ್ವನಿನಾಳ, ಶ್ವಾಸನಾಳ, ಫುಪ್ಫುಸನಾಳಗಳು, ಮೂಗು ಮತ್ತು ಕಿವಿಗಳಲ್ಲಿ ಮೃದ್ವಸ್ಥಿ ಇದೆ. ಇದರಿಂದ ಅಸ್ಥಿಪಂಜರ ಹೆಚ್ಚು ಎಗರುಸ್ವಭಾವವುಳ್ಳದಾಗಿ ಸ್ಟ್ರಿಂಗಿನಂತೆ ಧಕ್ಕೆಗಳನ್ನು ತಡೆಯಬಲ್ಲದು. ಮೂಳೆಗಳು ಕೀಲುಭಾಗಗಳ ಮೇಲೆ ತೆಳುಮೃದ್ವಸ್ಥಿ ಇರುವುದರಿಂದ ಶಬ್ದವಿಲ್ಲದೆ ಕೀಲುಗಳು ಚಲಿಸುತ್ತವೆ. ವಯಸ್ಸಾಗುತ್ತ ಮೃದ್ವಸ್ಥಿ ಮೂಳೆಯಾಗಿ ಮಾರ್ಪಾಡಾಗಬಹುದು ಇಲ್ಲವೆ ನಶಿಸಬಹುದು. ಕೆಲವು ಮುದುಕರಲ್ಲಿ ಚಲಿಸುವ ಕೀಲುಗಳಿಂದ ಶಬ್ದವಾಗಿ ನೋಯಬಹುದು. ಉಸಿರು ನಾಳಮಾರ್ಗಗಳ ಭಿತ್ತಿಯಲ್ಲಿ ಮೃದ್ವಸ್ಥಿ ಉಂಗುರ ಅಥವಾ ಚೂರುಗಳಿರುವುದರಿಂದ ನಾಳಗಳು ಮುದುಡಿಕೊಳ್ಳದೆ, ಉಸಿರು ತಡೆಯಿಲ್ಲದೆ ಆಡುವುದು. ಎದೆ ಪಂಜರ ಉಸಿರಾಟದಲ್ಲಿ ಉಬ್ಬಿ ತಗ್ಗಲು ಮೃದ್ವಸ್ಥಿ ಸಹಾಯಕಾರಿ.

ವರ್ಗ:ಸಂಯೋಜಕ ಅಂಗಾಂಶ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ರೋಮಂಥಕ

thumb|ರೋಮಂಥಕ ಜೀರ್ಣಾಂಗ ವ್ಯವಸ್ಥೆಯ ಚಿತ್ರ

**ರೋಮಂಥಕಗಳು** ಜೀರ್ಣಕ್ರಿಯೆಗೆ ಮುನ್ನ ಒಂದು ವಿಶೇಷೀಕೃತ ಹೊಟ್ಟೆಯಲ್ಲಿ ಆಹಾರವನ್ನು (ಪ್ರಧಾನವಾಗಿ ಸೂಕ್ಷ್ಮಜೀವಿಕ ಕ್ರಿಯೆಗಳಿಂದ) ಕಿಣ್ವನಕ್ಕೆ ಗುರಿಪಡಿಸುವ ಮೂಲಕ, ಸಸ್ಯಾಧಾರಿತ ಆಹಾರದಿಂದ ಪೋಷಕಾಂಶಗಳನ್ನು ಪಡೆಯಬಲ್ಲ ಸಸ್ತನಿಗಳು. ಈ ಪ್ರಕ್ರಿಯೆಯು ಜೀರ್ಣಾಂಗ ವ್ಯವಸ್ಥೆಯ ಮುಂಭಾಗದಲ್ಲಿ ನಡೆಯುತ್ತದೆ ಮತ್ತು ಹಾಗಾಗಿ ಇದನ್ನು ಮುಂಗರುಳು ಕಿಣ್ವನ ಎಂದು ಕರೆಯಲಾಗುತ್ತದೆ. ಇದಕ್ಕೆ ಸಾಮಾನ್ಯವಾಗಿ ಕಿಣ್ವನಕ್ಕೆ ಗುರಿಯಾದ ಸೇವಿಸಿದ ವಸ್ತುವನ್ನು (ಮೆಲುಕು/ರೋಮಂಥ ಎಂದು ಕರೆಯಲ್ಪಡುತ್ತದೆ) ಕಕ್ಕಿ ಮತ್ತೊಮ್ಮೆ ಅಗಿಯುವ ಅಗತ್ಯವಿರುತ್ತದೆ. ಸಸ್ಯ ವಸ್ತುವನ್ನು ಮತ್ತಷ್ಟು ಜೀರ್ಣ ಮಾಡಿ ಜೀರ್ಣಕ್ರಿಯೆಯನ್ನು ಕೆರಳಿಸುವ ಸಲುವಾಗಿ ರೋಮಂಥವನ್ನು ಮತ್ತೊಮ್ಮೆ ಅಗಿಯುವ ಪ್ರಕ್ರಿಯೆಯನ್ನು ರೋಮಂಥನ ಎಂದು ಕರೆಯಲಾಗುತ್ತದೆ.

ಅಸ್ತಿತ್ವದಲ್ಲಿರುವ ರೋಮಂಥಕಗಳ ಸರಿಸುಮಾರು ೨೦೦ ಪ್ರಜಾತಿಗಳಲ್ಲಿ ಪಳಗಿಸಿದ ಮತ್ತು ಕಾಡು ಪ್ರಜಾತಿಗಳು ಎರಡೂ ಸೇರಿವೆ. ರೋಮಂಥಕ ಸಸ್ತನಿಗಳಲ್ಲಿ ದನಗಳು, ಎಲ್ಲ ಪಳಗಿಸಿದ ಹಾಗೂ ಕಾಡು ಗೋಜಾತಿ ಪ್ರಾಣಿಗಳು, ಮೇಕೆಗಳು, ಕುರಿಗಳು, ಜಿರಾಫೆಗಳು, ಜಿಂಕೆಗಳು, ಗೆಜೆಲ್‍ಗಳು ಮತ್ತು ಎರಳೆಗಳು ಸೇರಿವೆ.

## ಉಲ್ಲೇಖಗಳು
ವರ್ಗ:ಸಸ್ತನಿಗಳು
ಐವತ್ತೊಕ್ಲು

**ಐವತ್ತೊಕ್ಲು** (ಪಂಜ) ಗ್ರಾಮ ಸುಳ್ಯ ತಾಲೂಕಿನ ಉತ್ತರದ ಗಡಿ ಪ್ರದೇಶದಲ್ಲಿರುವ ಗ್ರಾಮಗಳಲ್ಲೊಂದು. ಗ್ರಾಮದ  ಗಡಿಯಾಚೆ  ಕುಮಾರಧಾರ ನದಿ ಇದೆ. ಅದರ ಪಕ್ಕದಲ್ಲಿ ಪುತ್ತೂರು ತಾಲೂಕಿನ ಕೋಡಿಂಬಾಳ ಗ್ರಾಮವಿದೆ. ವಾಯುವ್ಯ ದಿಕ್ಕಿನಲ್ಲಿ ಎಣ್ಮೂರು ಗ್ರಾಮವಿದೆ. ದಕ್ಷಿಣದ ಗಡಿಯುದ್ದಕ್ಕೂ ನಿಂತಿಕಲ್ಲು-ಸುಬ್ರಹ್ಮಣ್ಯ ಮುಖ್ಯ ರಸ್ತೆಯಿದೆ. ಅದರಿಂದ ದಕ್ಷಿಣಭಾಗದಲ್ಲಿ ಪಂಬೆತ್ತಾಡ ಮತ್ತು ಕೂತ್ಕುಂಜ ಗ್ರಾಮಗಳಿವೆ. ಪೂರ್ವದ ಗಡಿಯೊಂದಿಗೆ ಪಂಜದ ಹೊಳೆ ಹರಿಯುತ್ತಿದ್ದು ಅದರಾಚೆಗೆ ಕೇನ್ಯ ಗ್ರಾಮವಿದೆ.  
 
## ಅರಣ್ಯ
ಐವತ್ತೊಕ್ಲು ಗ್ರಾಮದ ಉತ್ತರ ಭಾಗದಲ್ಲಿ ಹೇಮಳ ಮತ್ತು ಉರುಂಬಿ ಎಂಬ ದಟ್ಟವಾದ ಅರಣ್ಯವಿದೆ. ಉಳಿದೆಡೆ ಏರು ಗುಡ್ಡಗಳಿದ್ದು ತೆಳುವಾದ ಅರಣ್ಯದ ಹೊದಿಕೆ ಇದೆ. ಪುಳಿಕುಕ್ಕು ಹೊಳೆಯ ದಂಡೆಯಿಂದ ಎಣ್ಮೂರು, ಪಕ್ಕದಎಡಮಂಗಲದ ಹೇಮಳ ಕಾಡಿದೆ. ಅಲ್ಲಲ್ಲಿ ನೆಡುತೋಪುಗಳಿವೆ.
## ಸಂಪರ್ಕ
ಪಂಜ ದಿಂದ ಎಡಮಂಗಲ, ಕಡಬಕ್ಕೆ ಪುಳಿಕುಕ್ಕು ಮೇಲೆ ಹೋಗುವ ರಸ್ತೆ ಮುಖ್ಯವಾದದ್ದು. ಪಡ್ಪಿನಂಗಡಿಯಿಂದ ನೆಲ್ಲಿಕಟ್ಟೆ ವರೆಗೆ ಸುಬ್ರಹ್ಮಣ್ಯ ಮುಖ್ಯ ರಸ್ತೆ ಹೆಚ್ಚು ಕಡಿಮೆ ಗ್ರಾಮದೊಳಗೆ ಹಾದು ಹೋಗುತ್ತದೆ. ಕರಿಕ್ಕಳದಿಂದ ಪೊಳೆಂಜಕ್ಕೆ ನೇರ ಸಂಪರ್ಕ ರಸ್ತೆ ಇದ್ದು ಗ್ರಾಮಾಂತರ ರಸ್ತೆಯಾಗಿದೆ. ಮುಖ್ಯ ರಸ್ತೆ ಇದ್ದು ಗ್ರಾಮಾಂತರ ರಸ್ತೆಯಾಗಿದೆ. ಮುಖ್ಯ ರಸ್ತೆಗಳಿಗೆ ಡಾಮಾರು ಹೊದಿಕೆ ಇದೆ.

## ಜನ ವಸತಿ ಪ್ರದೇಶಗಳು
ಈ ಗ್ರಾಮದ ಐವತ್ತೊಕ್ಲು, ಅತ್ಯಡ್ಕ, ತೋಟ, ಅಳ್ಪೆ, ಕಂಬಳ, ಕಾಣಿಕೆ, ಮೇಲ್ಪಾಡಿ, ಕಮಿಲ, ಕಂರ್ಬುನೆಕ್ಕಿಲ, ಕೆಮ್ಮೂರು, ಸಂಕಡ್ಕ, ಪಲ್ಲೋಡಿ, ಕಂಡೂರು, ನೇರಳ, ಕೆರೆಮೂಲೆ, ಕೊಟ್ರಂಜ  ಮುಖ್ಯ ಜನವಸತಿ ಪ್ರದೇಶಗಳು.
## ಕೃಷಿ 
ಭತ್ತವೇ ಪ್ರದಾನವಾಗಿದ್ದ ಐವತ್ತೊಕ್ಲು ಪಂಜ ಸೀಮೆಯ ಕೇಂದ್ರದಲ್ಲಿರುವ ಗ್ರಾಮ ಇದೀಗ ವಾಣಿಜ್ಯ ಬೆಳೆಗಳಾದ ಅಡಿಕೆ, ತೆಂಗು, ರಬ್ಬರ್,ಬಾಳೆ, ಕರಿಮೆಣಸು, ಕೊಕ್ಕೊ ಬೆಳೆಗಳಿಂದ ತುಂಬಿ ತುಳುಕುತ್ತಿದೆ. 
## ಸಂಚಾರ,ಸಾಗಟ
ಗ್ರಾಮದೊಳಗಿನ ಕರಿಕ್ಕಳ - ಪಲ್ಲೋಡಿ ಮುಖ್ಯ ರಸ್ತೆ, ಪಂಜ - ಪುಳಿಕುಕ್ಕು ಮುಖ್ಯ ರಸ್ತೆಗಳಲ್ಲಿ ಸರಕಾರಿ ಬಸ್  ಸೌಕರ್ಯ. ಒಳ ರಸ್ತೆಗಳಲ್ಲಿ ಖಾಸಗಿ ವಾಹನಗಳು ಜನರಿಗೆ ಸೌಕರ್ಯ ಒದಗಿಸುತ್ತಿವೆ. ರಿಕ್ಷಾ, ಜೀಪು,ವ್ಯಾನುಗಳು ಜನರ ಸಂಚಾರಕ್ಕೆ ಸರಕು ಸಾಗಟಕ್ಕೆ ನೆರವಾಗುತ್ತಿವೆ.

## ಸೌಲಭ್ಯಗಳು
ಪಂಜ ಗ್ರಾಮ ಕೇಂದ್ರವಾಗಿದ್ದು ದೂರವಾಣಿ, ವಿದ್ಯುತ್ ಸೌಕರ್ಯ ಗ್ರಾಮದೊಳಗೆ ಹರಡಿವೆ. ಗುತ್ತಿಗಾರು, ಸುಬ್ರಹ್ಮಣ್ಯ, ಕಡಬ, ಬೆಳ್ಳಾರೆಗಳಿಗೆ ಸಂಪರ್ಕ ಒದಗಿಸುವ ಮುಖ್ಯ ಕೇಂದ್ರ ಪಂಜ. ಪ್ರಾಥಮಿಕ ಆರೋಗ್ಯ ಕೇಂದ್ರ, ಪಶು ವೈದ್ಯಕೀಯ ಚಿಕಿತ್ಸಾಲಯ, ವಲಯ ಅರಣ್ಯ ಕಛೇರಿ, ಗ್ರಾಮ ಕರಣಿಕರ ಕಛೇರಿ, ಉಪ ತಹಶೀಲ್ದಾರ್ ಕಛೇರಿಗಳು ಗ್ರಾಮದೊಳಗಿವೆ. ವ್ಯವಸಾಯ ಸೇವಾ ಸಹಕಾರಿ ಬ್ಯಾಂಕು, ವಾಣಿಜ್ಯ ಬ್ಯಾಂಕು, ಹಲವಾರು ಅಂಗಡಿ ಮುಂಗಟ್ಟುಗಳಿದ್ದು ಮುಖ್ಯ ವ್ಯಾಪಾರ ಕೇಂದ್ರವಾಗಿದೆ.
## ದೈವರಾಧನೆ
 ಪೈಂದೋಡಿ ಸುಬ್ರಾಯ ದೇವಸ್ಥಾನ, ಕರಿಕ್ಕಳ ನಿಡ್ವಾಳ ಮಹಾವಿಷ್ಣು ದೇವಸ್ಥಾನ, ಚಿಂಗಾಣಿಗುಡ್ಡೆ, ಅಳ್ಪೆ ಉಳ್ಳಾಕುಳು ದೈವಸ್ಥಾನ, ನೆಕ್ಕಿಲ ಜುಮ್ಮಾ ಮಸೀದಿ ಗ್ರಾಮದೊಳಗಿನ ಪ್ರಮುಖ ಆರಾಧನಾ ಕೇಂದ್ರಗಳು.

## ಉಲ್ಲೇಖಗಳು
ವರ್ಗ:ಊರಿನ ಹೆಸರು
ತಂತಿವಾದ್ಯ

thumb|ಹಲವಾರು ತಂತಿವಾದ್ಯಗಳು

**ತಂತಿವಾದ್ಯಗಳು** ಸಂಗೀತಗಾರನು ಯಾವುದೋ ರೀತಿಯಲ್ಲಿ ತಂತಿಗಳನ್ನು ನುಡಿಸಿದಾಗ ಅಥವಾ ಬಾಜಿಸಿದಾಗ, ಕಂಪಿಸುವ ತಂತಿಗಳಿಂದ ಶಬ್ದವನ್ನು ಉತ್ಪತ್ತಿಮಾಡುವ ಸಂಗೀತ ವಾದ್ಯಗಳು.

ಸಂಗೀತಗಾರರು ತಂತಿಗಳನ್ನು ತಮ್ಮ ಬೆರಳುಗಳು ಅಥವಾ ಮೀಟು ದಂತದಿಂದ ಮೀಟುವ ಮೂಲಕ ಕೆಲವು ತಂತಿವಾದ್ಯಗಳನ್ನು ನುಡಿಸುತ್ತಾರೆ, ಮತ್ತು ಇತರ ತಂತಿವಾದ್ಯಗಳನ್ನು ತಂತಿಗಳನ್ನು ಒಂದು ಹಗುರವಾದ ಕಟ್ಟಿಗೆಯ ಸುತ್ತಿಗೆಯಿಂದ ಹೊಡೆದು ಅಥವಾ ತಂತಿಗಳನ್ನು ಕಮಾನಿನಿಂದ ಉಜ್ಜಿ ನುಡಿಸುತ್ತಾರೆ. ಹಾರ್ಪ್ಸಿಕಾರ್ಡ್‌ನಂತಹ ಕೆಲವು ಕೀಲಿಮಣೆ ವಾದ್ಯಗಳಲ್ಲಿ, ಸಂಗೀತಗಾರನು ಒಂದು ಕೀಲಿಯನ್ನು ಒತ್ತಿದಾಗ ಅದು ತಂತಿಯನ್ನು ಮೀಟುತ್ತದೆ.

ಕಮಾನುಳ್ಳ ವಾದ್ಯಗಳಲ್ಲಿ, ನುಡಿಸುವವನು ತಂತಿಗಳನ್ನು ಜವಿಯ ಕಮಾನಿನಿಂದ ಉಜ್ಜುತ್ತಾನೆ, ಇದರಿಂದ ಅವು ಕಂಪಿಸುತ್ತವೆ. ಹರ್ಡಿ-ಗರ್ಡಿ ವಾದ್ಯದಲ್ಲಿ, ಸಂಗೀತಗಾರನು ಒಂದು ಯಾಂತ್ರಿಕ ಚಕ್ರವನ್ನು ನಡೆಸಿದಾಗ ಅದು ತಂತಿಗಳನ್ನು ಉಜ್ಜುತ್ತದೆ.

ತಂತಿವಾದ್ಯಗಳ ಕೆಲವು ಉದಾಹರಣೆಗಳೆಂದರೆ ಪಿಟೀಲು, ವಿಯೋಲ, ಚೆಲೋ, ಡಬಲ್ ಬಾಸ್, ಫ಼ಿಡಲ್, ಗಿಟಾರ್, ಸಿತಾರ್, ಮ್ಯಾಂಡೊಲಿನ್, ಹಾರ್ಪ್, ರಿಬಾಬ್, ಬ್ಯಾಂಜೊ, ಯೂಕಲೇಲಿ, ಬೊಜ಼ೂಕಿ ಇತ್ಯಾದಿ.

## ಬಾಹ್ಯ ಕೊಂಡಿಗಳು
* 

ವರ್ಗ:ಸಂಗೀತ ವಾದ್ಯಗಳು
ಚಂದ್ರಿಕಾ ಬಾಲನ್

ಚಂದ್ರಿಕಾ ಬಾಲನ್ ಅವರು ಭಾರತೀಯ ದ್ವಿಭಾಷ ಲೇಖಕಿ. ಇವರು ಮಲಯಾಳಂ ಮತ್ತು ಹಾಗೂ ಇಂಗ್ಲೀಷ್ ಭಾಷೆಯ ಬರಹಗಾರರು. ಚಂದ್ರಮತಿ ಇವರ ಕಾವ್ಯನಾಮ. ಇವರು ಭಾಷಂತರಕಾರರಾಗಿ ಪ್ರಶಸ್ತಿ ಗಳಿಸಿದ್ದಾರೆ.

## ಬಾಲ್ಯ ಮತ್ತು ಶಿಕ್ಷಣ
ಚಂದ್ರಿಕಾ ಬಾಲನ್ ಅವರು ೧೯೫೪ನೇ ಇಸವಿಯ ಜನವರಿ ೧೭ರಂದು ಕೇರಳದ ತಿರುವನಂತಪುರದಲ್ಲಿ ಜನಿಸಿದರು. ಇವರು ೧೯೭೬ರಲ್ಲಿ ತಮ್ಮ ಇಂಗ್ಲೀಷ್ ಭಾಷೆ ಹಾಗೂ ಸಾಹಿತ್ಯದ ಸ್ನಾತಕೋತ್ತರ ಪದವಿಯನ್ನು ಕೇರಳ ವಿಶ್ವವಿದ್ಯಾನಿಲಯದಿಂದ ಪಡೆದರು. ಡಾಕ್ಟ್ರೇಟ್ ಪದವಿಯನ್ನು ಕೇರಳ ವಿಶ್ವವಿದ್ಯಾನಿಲಯದಿಂದ ೧೯೮೮ರಲ್ಲಿ ಪಡೆದರು.೧೯೯೩ರಿಂದ ರಿಂದ ೧೯೯೪ರವರೆಗೆ ಮಧ್ಯಕಾಲೀನ ಭಾರತೀಯ ಸಾಹಿತ್ಯದ ಕಾರ್ಯಕಾರಿ ಸಂಪಾದಕರಾಗಿ ಕಾರ್ಯನಿರ್ವಹಿಸಿದರು.

## ಮಲಯಾಳಂ ಪುಸ್ತಕಗಳು
### ಕಾದಂಬರಿಗಳು
#ಆರ್ಯಾವರ್ತನಂ (೧೯೯೫)
#ದೇವಿಗ್ರಾಮಮ್ (೧೯೯೭)
#ರೈನ್ಡೀರ್ (೧೯೮೮)
#ಸ್ವಯಂ,ಸ್ವಾಂಥಮ್ (೧೯೯೯)
#ವೇತಲಕರಗಳ್ (೧೯೯೯)
#ದಿವಾಮ್ ಸ್ವರ್ಗಥಿಲ್ (೨೦೦೦)
#ತಟ್ಟರಕುಡಿಯಿಲ್ ವಿಗ್ರಹಹಂಗಲ್ (೨೦೦೨)
#ಅನ್ನಯುಡು ಅಥಾಹವಿರುಂಡು (೨೦೦೬)
#ಎಂಡೆ ಪ್ರಿಯಾಪ್ಪೆಟ್ಟ ಕಥಕ್ಕಲ್
#ಚಂದ್ರಮತಿಯೂ ಕಥಕ್ಕಲ್
#ಇವಿಡೆ ಒರು ಟೆಕಿ
#ಷರ್ಲಾಕ್ ಹೋಮ್ಸ್

## ಮಲಯಾಳಂ ಭಾಷಾಂತರ
#ತಕಝಿ ಶಿವಶಂಕರ ಪಿಳ್ಳೈ (ಕೆ. ಅಯ್ಯಪ್ಪ ಪಣಿಕರ್ ರವರ ಮಾನೋಗ್ರಾಫ್)
#ಜನು (ಮೆನನ್ ಮಾರತ್ ಅವರ ಕಾದಂಬರಿ)
#ವಂಚನಾ (ಹೆರಾಲ್ಡ್ ಪಿಂಟರ್ನ ನಾಟಕ: ದಿ ಬಿಟ್ರೇಯಲ್)
#ಉನೆಶಾಡಿನಾಂಗಲ್ (ಲಾರೆಂಟ್ ಗ್ರಾಫ್ನ ಹ್ಯಾಪಿ ಡೇಸ್ ಕಾದಂಬರಿ)

## ಪ್ರಶಸ್ತಿಗಳು
#ತೋಪಿಲ್ ರವಿ ಫೌಂಡೇಶನ್ ಪ್ರಶಸ್ತಿ (೧೯೯೫)
#ವರ್ಷದ ಅತ್ಯುತ್ತಮ ಸಣ್ಣ ಕಥೆಗಾಗಿ ವಿ.ಪಿ. ಶಿವಕುಮಾರ್ ಸ್ಮಾರಕ ಕೇಳಿ ಪ್ರಶಸ್ತಿ (೧೯೯೬)
#ಕಲ್ಪನೆ ಮತ್ತು ಅನುವಾದಕ್ಕಾಗಿ ಕಥಾ ರಾಷ್ಟ್ರೀಯ ಪ್ರಶಸ್ತಿ (೧೯೯೭) 
#೧೯೯೬ರ ಅತ್ಯುತ್ತಮ ಸಂಗ್ರಹಕ್ಕಾಗಿ ಸ್ಟೇಟ್ ಬ್ಯಾಂಕ್ ಆಫ್ ಟ್ರಾವಂಕೂರ್ ಲಿಟರರಿ ಅವಾರ್ಡ್. (೧೯೯೮)
#ಅತ್ಯುತ್ತಮ ಕೆಲಸಕ್ಕಾಗಿ ೧೯೯೮ರ ಒಡಕ್ಕುಝಲ್ ಪ್ರಶಸ್ತಿ.
#ಅತ್ಯುತ್ತಮ ಫಿಕ್ಷನ್-೧೯೯೬-೮೮ ಕೇರಳ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ. (೧೯೯೯)
#೨೦೦೩ರ ಮುತ್ತುಕುಲಂ ಪಾರ್ವತಿ ಅಮ್ಮ ಪ್ರಶಸ್ತಿ. (೨೦೦೪)
#ಅತ್ಯುತ್ತಮ ಫಿಕ್ಷನ್ಗಾಗಿ ಎ.ಪಿ.ಕಲಕದ್ ಪ್ರಶಸ್ತಿ. (೨೦೦೪)
#ಕೇರಳ ಸಾಹಿತ್ಯ ಅಕಾಡೆಮಿ ಸಿ.ಬಿ.ಕುಮಾರ್ ಎಂಡೋಮೆಂಟ್ ಪ್ರಶಸ್ತಿ,(೨೦೦೫)
#೨೦೦೬ರ ಕಿರುಚಿತ್ರಕ್ಕಾಗಿ ಪದ್ಮರಾಜನ್ ಪುರಸ್ಕಾರ. (೨೦೦೭) 
#ಮಲಯಾಳಂನಲ್ಲಿ ಅತ್ಯುತ್ತಮ ಬರಹಗಾರರಿಗೆ ಕೈರಾಳಿ ಪ್ರಶಸ್ತಿ (ನ್ಯೂಯಾರ್ಕ್) (೨೦೦೭)
#ಅತ್ಯುತ್ತಮ ಮಹಿಳಾ ಬರಹಗಾರರಿಗೆ ಅವನೀಬಳ ಪುರಸ್ಕಾರ (೨೦೦೯) 
#ಚಿಕ್ಕ ಕಾದಂಬರಿಯ ಅತ್ಯುತ್ತಮ ಕೆಲಸಕ್ಕಾಗಿ ಒ.ವಿ.ವಿಜಯನ್ ಪುರಸ್ಕಾರ. ದ ಇಂಡಿಯನ್ ಎಕ್ಸ್ಪ್ರೆಸ್ ೨೦೧೬
#ಸಾಹಿತ್ಯ ಕ್ಷೇತ್ರಕ್ಕಾಗಿ ಮೊದಲ ಸ್ನೇಹಠಲಂ ಪ್ರಶಸ್ತಿ ೨೦೧೮
## ಉಲ್ಲೇಖಗಳು
ವರ್ಗ:ಮಲಯಾಳಂ ಭಾಷೆ
ವರ್ಗ:ಮಲಯಾಳಂ ಭಾಷೆಯ ಲೇಖಕರು
ವರ್ಗ:ಸಾಹಿತಿಗಳು
ಶಬ್ದವೇಧಿ (ಚಲನಚಿತ್ರ)

**ಶಬ್ದವೇಧಿ** ೨೦೦೦ರಲ್ಲಿ ಬಿಡುಗಡೆಯಾದ ಕನ್ನಡ ಚಲನಚಿತ್ರ. ಇದು ರಾಜ್ ಕುಮಾರ್ ರವರ ಅಂತಿಮ ಚಲನಚಿತ್ರವಾಗಿತ್ತು. ಇದರ ನಿರ್ದೇಶಕ ಎಸ್. ನಾರಾಯಣ್ ಮತ್ತು ತಾರಾಗಣದಲ್ಲಿ ಜಯಪ್ರದಾ, ಅಶ್ವಥ್, ಸಾಹುಕಾರ್ ಜಾನಕಿ ಮತ್ತು ಉಮಾಶ್ರೀ ಇದ್ದಾರೆ. ಈ ಚಲನಚಿತ್ರಕ್ಕೆ ಸಂಗೀತ ನಿರ್ದೇಶನವನ್ನು ಹಂಸಲೇಖ ನೀಡಿದ್ದಾರೆ. ಚಲನಚಿತ್ರವು ಒಳ್ಳೆಯ ಯಶಸ್ಸನ್ನು ಪಡೆದು ರಜತಮಹೋತ್ಸವವನ್ನು ಆಚರಿಸಿತು.

## ಉಲ್ಲೇಖಗಳು
ವರ್ಗ:ವರ್ಷ-೨೦೦೦ ಕನ್ನಡಚಿತ್ರಗಳು
ವರ್ಗ:ರಜತಮಹೋತ್ಸವದ ಕನ್ನಡ ಚಿತ್ರಗಳು
ಮೆಟ್ಟಲು ಸಾಲು

thumb

**ಮೆಟ್ಟಲು ಸಾಲು** (**ಸೋಪಾನ**, **ಪಾವಟಿಗೆ**) ಮೆಟ್ಟಲು ಎಂದು ಕರೆಯಲ್ಪಡುವ ಚಿಕ್ಕದಾದ ಲಂಬ ದೂರಗಳಾಗಿ ವಿಭಜಿಸುವ ಮೂಲಕ, ದೊಡ್ಡದಾದ ಲಂಬವಾದ ದೂರಕ್ಕೆ ಸೇತುವೆಯಾಗಲು ವಿನ್ಯಾಸಗೊಳಿಸಲಾದ ಒಂದು ನಿರ್ಮಾಣ. ಮೆಟ್ಟಲುಗಳು ನೇರವಾಗಿರಬಹುದು, ದುಂಡಾಗಿರಬಹುದು, ಅಥವಾ ಕೋನಗಳಲ್ಲಿ ಜೋಡಣೆಗೊಂಡ ಎರಡು ಅಥವಾ ಹೆಚ್ಚು ನೇರ ತುಂಡುಗಳನ್ನು ಹೊಂದಿರಬಹುದು.

ವಿಶೇಷ ಪ್ರಕಾರಗಳ ಮೆಟ್ಟಲು ಸಾಲುಗಳಲ್ಲಿ ಚಲಪಾವಟಿಗೆ ಮತ್ತು ಏಣಿಗಳು ಸೇರಿವೆ. ಮೆಟ್ಟಲು ಸಾಲಿಗೆ ಕೆಲವು ಪರ್ಯಾಯಗಳೆಂದರೆ ಎತ್ತುಗಗಳು, ಮೆಟ್ಟಿಲು ಎತ್ತುಗಗಳು ಮತ್ತು ಇಳಿಜಾರಾದ ಚಲಿಸುವ ನಡೆದಾರಿಗಳು ಜೊತೆಗೆ ನಿಶ್ಚಲ ಇಳಿಜಾರಾದ ಕಾಲುದಾರಿಗಳು.

## ಅವಲೋಕನ
ಮೆಟ್ಟಲ ಸಾಲು ನೇರ ರೇಖೆಯಲ್ಲಿ ಇರಬಹುದು, ಅಂದರೆ ತಿರುವು ಅಥವಾ ದಿಕ್ಕು ಬದಲಾವಣೆಯಿಲ್ಲದೆಯೇ ಒಂದು ಮಹಡಿಯಿಂದ ಮತ್ತೊಂದಕ್ಕೆ ಸಾಗುತ್ತದೆ. ಮೆಟ್ಟಲ ಸಾಲು ದಿಕ್ಕನ್ನು ಬದಲಾಯಿಸಬಹುದು, ಸಾಮಾನ್ಯವಾಗಿ ೯೦ ಡಿಗ್ರಿ ಕೋನ ಭೂಸ್ಪರ್ಶದಲ್ಲಿ ಜೋಡಣೆಗೊಂಡ ಎರಡು ನೇರ ಸೋಪಾನ ಪಂಕ್ತಿಗಳಿಂದ. ನೇರ ಸೋಪಾನ ಪಂಕ್ತಿಗಳ ಪ್ರತಿ ತುದಿಯಲ್ಲಿ ೧೮೦ ಡಿಗ್ರಿ ಕೋನದ ಭೂಸ್ಪರ್ಶದೊಂದಿಗೆ ಮೆಟ್ಟಲು ಸಾಲು ತನ್ನೆಡೆಗೇ ಹಿಂತಿರುಗಬಹುದು, ಮತ್ತು ಲಂಬ ಮೆಟ್ಟಲಸಾಲನ್ನು ರಚಿಸುತ್ತದೆ. ಇದನ್ನು ಸಾಮಾನ್ಯವಾಗಿ ಬಹುಮಹಡಿ ಕಟ್ಟಡಗಳಲ್ಲಿ ಬಳಸಲಾಗುತ್ತದೆ.

## ಉಲ್ಲೇಖಗಳು
ವರ್ಗ:ವಾಸ್ತುಶಾಸ್ತ್ರ ಘಟಕಗಳು
ವೈರಾಗ್ಯ

**ವೈರಾಗ್ಯ** ಹಿಂದೂ ತತ್ತ್ವಶಾಸ್ತ್ರದಲ್ಲಿ ಬಳಸಲಾದ ಒಂದು ಸಂಸ್ಕೃತ ಪದ. ಇದನ್ನು ಸ್ಥೂಲವಾಗಿ ನಿರುದ್ವಿಗ್ನತೆ, ನಿರ್ಲಿಪ್ತತೆ, ಅಥವಾ ವಿರಕ್ತಿ, ವಿಶೇಷವಾಗಿ ತಾತ್ಕಾಲಿಕ ಭೌತಿಕ ಪ್ರಪಂಚದಲ್ಲಿನ ನೋವುಗಳು ಹಾಗೂ ಸಂತೋಷಗಳ ತ್ಯಾಗ ಎಂದು ಅನುವಾದಿಸಬಹುದು. ಇದು ಮೋಕ್ಷವನ್ನು ಸಾಧಿಸಲು ಒಂದು ಮಾರ್ಗವಾಗಿದೆ ಎಂದು ವೈರಾಗ್ಯವನ್ನು ಪ್ರತಿಪಾದಿಸಿದ ಹಿಂದೂ ತತ್ತ್ವಶಾಸ್ತ್ರಜ್ಞರು ತಮ್ಮ ಅನುಯಾಯಿಗಳಿಗೆ ಹೇಳಿದರು.

ನಿಜವಾದ ವೈರಾಗ್ಯವು ಬಾಹ್ಯ ಜೀವನಶೈಲಿಯ ಬದಲಾಗಿ ಒಂದು ಆಂತರಿಕ ಮನಸ್ಥಿತಿಯನ್ನು ಸೂಚಿಸುತ್ತದೆ ಮತ್ತು ಇದನ್ನು ಒಬ್ಬ ವೈರಾಗಿಯು ಅಭ್ಯಸಿಸಿದಷ್ಟೇ ಉತ್ತಮವಾಗಿ, ಕೌಟುಂಬಿಕ ಜೀವನ ಹಾಗೂ ವೃತ್ತಿಯಲ್ಲಿ ತೊಡಗಿರುವವನು ಕೂಡ ಅಭ್ಯಸಿಸಬಹುದು. ವೈರಾಗ್ಯದ ಅರ್ಥ ಪ್ರಾಪಂಚಿಕ ವಸ್ತುಗಳ ನಿಗ್ರಹ ಅಥವಾ ಅವುಗಳ ಪ್ರತಿ ವಿಕರ್ಷಣೆಯನ್ನು ಬೆಳೆಸಿಕೊಳ್ಳುವುದು ಅಲ್ಲ. ಜೀವನಾನುಭವಕ್ಕೆ ವಿವೇಕದ (ಆಧ್ಯಾತ್ಮಿಕ ವಿವೇಚನೆ ಅಥವಾ ಸೂಕ್ಷ್ಮ ದೃಷ್ಟಿ) ಅನ್ವಯದ ಮೂಲಕ, ಆಕಾಂಕ್ಷಿಯು ಸಾರ್ಥಕತೆ ಹಾಗೂ ಸುಖದ ಆಂತರಿಕ ಆಧ್ಯಾತ್ಮಿಕ ಮೂಲದ ಪರ ಕ್ರಮೇಣವಾಗಿ ಪ್ರಬಲ ಆಕರ್ಷಣೆಯನ್ನು ಬೆಳೆಸಿಕೊಳ್ಳುತ್ತಾನೆ ಮತ್ತು ಸೀಮಿತ ಬಂಧನಗಳು ಸಹಜವಾಗಿ ಕಳಚಿ ಬೀಳುತ್ತವೆ.

## ಮೂಲಗಳು
* 

ವರ್ಗ:ಹಿಂದೂ ತತ್ವಶಾಸ್ತ್ರೀಯ ಪರಿಕಲ್ಪನೆಗಳು
ಬಾಚಣಿಗೆ

thumb

**ಬಾಚಣಿಗೆ**ಯು (**ಹಣಿಗೆ**, **ಸಿಕ್ಕಟಿಗೆ**) ಹಲ್ಲುಗಳ ಸಾಲನ್ನು ಹಿಡಿದಿಡುವ ಕಾಂಡವನ್ನು ಹೊಂದಿರುವ ಒಂದು ಉಪಕರಣ. ಕೂದಲನ್ನು ಸ್ವಚ್ಛಗೊಳಿಸಲು, ಸುಕ್ಕು ಬಿಡಿಸಲು, ಅಥವಾ ವಿನ್ಯಾಸ ಮಾಡಲು ಕೂದಲಿನ ಮೂಲಕ ಇದನ್ನು ಎಳೆಯುವುದು ಇದರ ಉದ್ದೇಶವಾಗಿದೆ. ಬಾಚಣಿಗೆಗಳನ್ನು ಪ್ರಾಗೈತಿಹಾಸಿಕ ಕಾಲದಿಂದ ಬಳಸಲಾಗಿದೆ, ಮತ್ತು ಪರ್ಷಿಯಾದಲ್ಲಿನ ೫,೦೦೦ ವರ್ಷದಷ್ಟು ಹಳೆಯದೆಂದು ಕಾಲ ನಿರ್ಧಾರ ಮಾಡಲಾದ ವಸಾಹತುಗಳಿಂದ ಬಹಳ ಸಂಸ್ಕರಿತ ರೂಪಗಳಲ್ಲಿ ಪತ್ತೆಹಚ್ಚಲಾಗಿದೆ.

## ವಿವರಣೆ
ಬಾಚಣಿಗೆಗಳು ಒಂದು ಕಾಂಡ ಮತ್ತು ಅದಕ್ಕೆ ಲಂಬ ಕೋನದಲ್ಲಿ ಸ್ಥಾಪಿಸಲಾದ ಹಲ್ಲುಗಳನ್ನು ಹೊಂದಿರುತ್ತವೆ. ಬಾಚಣಿಗೆಗಳನ್ನು ಅನೇಕ ವಸ್ತುಗಳಿಂದ ತಯಾರಿಸಬಹುದು, ಅತ್ಯಂತ ಸಾಮಾನ್ಯವಾಗಿ ಪ್ಲಾಸ್ಟಿಕ್, ಲೋಹ ಅಥವಾ ಕಟ್ಟಿಗೆ. ದಂತ ಹಾಗೂ ಆಮೆ ಚಿಪ್ಪಿನಿಂದ ತಯಾರಿಸಿದ ಬಾಚಣಿಗೆಗಳು ಒಂದು ಕಾಲದಲ್ಲಿ ಸಾಮಾನ್ಯವಾಗಿದ್ದವು, ಆದರೆ ಅವುಗಳನ್ನು ಉತ್ಪತ್ತಿಮಾಡುವ ಪ್ರಾಣಿಗಳ ಬಗ್ಗೆ ಕಾಳಜಿಯಿಂದ ಅವುಗಳ ಬಳಕೆ ಕಡಿಮೆಯಾಗಿದೆ.

## ಉಲ್ಲೇಖಗಳು
ವರ್ಗ:ಪ್ರಸಾಧನ ಸಾಮಗ್ರಿ
ಅನೂಪ್ ಶ್ರೀಧರ್

ಅನೂಪ್ ಶ್ರೀಧರ್ ಭಾರತದ ಬ್ಯಾಡ್ಮಿಂಟನ್ ಆಟಗಾರ.

## ಬಾಲ್ಯ ಮತ್ತು ವಿದ್ಯಾಭ್ಯಾಸ 
ಅನೂಪ್ ಅವರು ಎಪ್ರಿಲ್ ೧೧,೧೯೮೩ರಲ್ಲಿ ಕರ್ನಾಟಕದ ಬೆಂಗಳೂರಿನಲ್ಲಿ ಜನಿಸಿದರು. ಅವರು ತಮ್ಮ ಶಿಕ್ಷಣವನ್ನು ಬೆಂಗಳೂರಿನ ಜೈನ್ ವಿಶ್ವವಿದ್ಯಾಲಯದಲ್ಲಿ ಪೂರ್ಣಗೊಳಿಸಿದರು.

## ವೃತ್ತಿ ಜೀವನ 
ಅನೂಪ್ ಶ್ರೀಧರ್ ಅವರು ಭಾರತದ ಥಾಮಸ್ ಕಪ್ಪಿನ ನಾಯಕರಾಗಿದ್ದರು. ೨೦೦೭ರಲ್ಲಿ ಅನೂಪ್ ಅವರು ೨೫ನೇ ಶ್ರೇಯಾಂಕವನ್ನು ಕೊನೆಗೊಳಿಸಿದರು. ಜರ್ಮನ್ ಓಪನ್ ಮತ್ತು ಏಷ್ಯನ್ ಬ್ಯಾಡ್ಮಿಂಟನ್ ಚಾಂಪಿಯನ್ಶಿಪ್ನಲ್ಲಿ ಸೆಮಿಫೈನಲ್ ಹಾಗೂ ಥೈಲ್ಯಾಂಡ್ ಓಪನ್ ಪಂದ್ಯಾವಳಿಯಲ್ಲಿ  ಕ್ವಾರ್ಟರ್ಫೈನಲ್ಸ್ ತಲುಪಿದರು. ೨೦೦೪ರ ಅಥೆನ್ಸ್ ಒಲಿಂಪಿಕ್ಸ್ನಲ್ಲಿ ಹಾಗೂ ೨೦೦೫ರ ವರ್ಲ್ಡ್ ಚಾಂಪಿಯನ್ಶಿಪ್ನಲ್ಲಿ ಚಿನ್ನದ ಪದಕವನ್ನು ಪಡೆದರು. ೨೦೦೭ರಲ್ಲಿ ವಿಶ್ವ ಚಾಂಪಿಯನ್ಶಿಪ್ನಲ್ಲಿ ಅನೂಪ್ ಅವರು ಮಾಡಿದ ಸಾಧನೆ ಭಾರತೀಯ ಕ್ರೀಡಾ ಪ್ರದರ್ಶನಗಳಲ್ಲಿ ಅಗ್ರಸ್ಥಾನವನ್ನು ಪಡೆಯಿತು. ಹೊಸದಿಲ್ಲಿಯ ಪ್ರತಿಷ್ಠಿತ ಪ್ರಮೋದ್ ಮಹಾಜನ್ ಆಲ್-ಇಂಡಿಯಾ ಶ್ರೇಯಾಂಕಿತ ಪಂದ್ಯಾವಳಿಯನ್ನು ಅನೂಪ್ ಅವರು ೨೦೦೮ರಲ್ಲಿ ಗೆದ್ದರು. ಪ್ರೋಟಾನ್ ಮಲೆಷ್ಯಾ ಸೂಪರ್ ಸೀರೀಸ್ನ ಕೊನೆಯ ಸುತ್ತಿನ ಒಂದು ಸುತ್ತಿನ ಪಂದ್ಯದಲ್ಲಿ,ಪ್ರಿ-ಕ್ವಾರ್ಟರ್ ಫೈನಲ್ಸ್ ತಲುಪಿದ ನಂತರ ಹ್ಯುನ್ ಇಲ್ ಲೀಯವರೊಂದಿಗೆ ಅಂತಿಮವಾಗಿ ಸೋತು ರನ್ನರ್-ಅಪ್ ಆದರು. ಅನೂಪ್ ಅವರು ೨೦೦೮ರಲ್ಲಿ ಬೀಜಿಂಗ್ನಲ್ಲಿ ನಡೆದ ಬೇಸಿಗೆ ಒಲಿಂಪಿಕ್ಸ್ನಲ್ಲಿ ಪುರುಷರ ಸಿಂಗಲ್ಸ್ ಸ್ಪರ್ಧೆಯಲ್ಲಿ ಸ್ಪರ್ಧಿಸಿದರು. ಅವರು ಪೋರ್ಚುಗಲ್ನ ಮಾರ್ಕೊ ವಾಸ್ಕೊನ್ ಸೆಲೊಸ್ ಅವರನ್ನು ೨೧-೧೬, ೨೧-೧೪ರಿಂದ ೬೪ರ ಸುತ್ತಿನಲ್ಲಿ ಸೋಲಿಸಿದರು. ಆದರೆ ಜಪಾನಿನ ಶೋಜಿ ಸಾಟೋ ಅವರೊಂದಿಗೆ ೧೩-೨೧, ೧೭-೨೧ ಅಂಕದಿಂದ ೧೬ನೇ ಸುತ್ತಿನಲ್ಲಿ ಸೋತರು. ಅವರು ೨೦೧೩ರ ಯೋನೆಕ್ಸ್ ಝೆಕ್ ಅಂತರರಾಷ್ಟ್ರೀಯ ಪಂದ್ಯಾವಳಿಯಲ್ಲಿ ತಮ್ಮ ೪ನೇ ಪ್ರಶಸ್ತಿಯನ್ನು ಇಂದ್ರ ಬಾಗುಸ್ ಆದಿ ಚಂದ್ರ ಅವರನ್ನು  ೨೧-೧೧, ೨೧-೧೬ ಅಂಕಗಳಿಂದ ಸೋಲಿಸಿ ಪಡೆದರು.

## ವೊಡಾಫೋನ್ ಇಂಡಿಯನ್ ಬ್ಯಾಡ್ಮಿಂಟನ್ ಲೀಗ್ 
ಅನೂಪ್ ಶ್ರೀಧರ್ ಅವರು ೨೦೧೩ರಲ್ಲಿ ವೊಡಾಫೋನ್ ಇಂಡಿಯನ್ ಬ್ಯಾಡ್ಮಿಂಟನ್ ಲೀಗ್ನಲ್ಲಿ ಪುಣೆ ಪಿಸ್ಟನ್ಸ್ ತಂಡವನ್ನು ಪ್ರತಿನಿಧಿಸಿ,೬೦೦೦ ಡಾಲರ್ ವೇತನವನ್ನು ಪಡೆದಿದ್ದಾರೆ. ಅನೂಪ್ ಅವರು,ವಿಶ್ವದಲ್ಲಿ ೮ನೇ ಶ್ರೇಯಾಂಕವನ್ನು ಪಡೆದ ಹಾಗೂ ಬಂಗಾ ಬೀಟ್ಸ್ ಅವರನ್ನು ಪ್ರತಿನಿಧಿಸಿದ ಹೂ ಯುನ್ ಅವರ ವಿರುದ್ಧ ಆಡಿ ಪಂದ್ಯವನ್ನು ಗೆದ್ದರು.

## ಸಾಧನೆಗಳು 
## ಉಲ್ಲೇಖಗಳು 
ವರ್ಗ:ಬೆಂಗಳೂರಿನವರು
ಮಾನ್ಸಿ ಜೋಶಿ

**ಮಾನ್ಸಿ ಜೋಶಿ**, ಓರ್ವ ಭಾರತೀಯ ಕ್ರಿಕೆಟ್  ಆಟಗಾರ್ತಿ. ಇವರು ಬಲಗೈ ಬ್ಯಾಟ್ಸಮಾನ್ ಹಾಗು ಬಲಗೈ ಮದ್ಯಮ ವೇಗದ ಬೌಲರ್. ದೇಶಿ ಕ್ರಿಕೆಟ್‍ನಲ್ಲಿ ಹರಿಯಾಣ ಕ್ರಿಕೆಟ್ ತಂಡಕ್ಕೆ ಆಡುತ್ತಾರೆ.

## ಆರಂಭಿಕ ಜೀವನ 
ಮಾನ್ಸಿ ಜೋಶಿ ರವರು ಅಗಸ್ಟ್ ೧೮, ೧೯೯೩ರಂದು ಪಂಜಾಬ್‍ನಲ್ಲಿ ಜನಿಸಿದರು. ಇವರು ಸಚಿನ್ ತೆಂಡೂಲ್ಕರ್‌ರಿಂದ ಬಹಳ ಸ್ಪೋರ್ತಿಯನ್ನು ಪಡೆದಿದ್ದು, ಇದೇ ಕಾರಣಕ್ಕೆ ಇವರ ಜೆರ್ಸಿ ಸಂಖ್ಯೆ ೧೦ ಅಯ್ಕೆ ಮಾಡಿಕೊಂಡಿದ್ದಾರೆ. ಹರಿಯಾಣ ಕ್ರಿಕೆಟ್ ಅಸೋಸಿಯೇಷನ್‍ನಿಂದ ಇವರು ಮಹಿಳಾ ರಾಜ್ಯದ ತಂಡದ ೧೯ ವಯೋಮಿತಿ ತಂಡದಲ್ಲಿ ಆಯ್ಕೆಯಾದರು. ತನ್ನ ತರಬೇತುದಾರ ವೀರೇಂದ್ರ ಸಿಂಗ್ ರೌಟೆಲಾ ರವರ ಮಾರ್ಗದರ್ಶನ ಮತ್ತು ಇವರ ತಂದೆ-ತಾಯಿಯರ ಬೆಂಬಲದೊಂದಿಗೆ ಇವರು ಕ್ರಿಕೆಟ್‌ನಲ್ಲಿ ತಮ್ಮ ಸ್ಥಾನವನ್ನು ಗಟ್ಟಿಗೊಳಿಸಿಕೊಂಡರು. ಇವರ ಜೀವನದಲ್ಲಿ ಹಲವಾರು ಸವಾಲುಗಳು ಬಂದರು, ತಮ್ಮ ಆಟದ ಮೇಲೆ ತಮ್ಮ ಗಮನವಟ್ಟುಕೊಂಡು ತಮ್ಮ ಕಾರ್ಯಕ್ಷಮತೆಯನ್ನು ಸುಧಾರಿಸಲು ಪ್ರಯತ್ನಿಸುತ್ತಿದ್ದಾರೆ.
ಇವರು ನಟ ರಾಜೇಶ್ ಖನ್ನಾ ರವರ ಅಭಿಮಾನಿಯಾಗಿದ್ದು, ಗಾಯಕ ಕಿಶೋರ್ ಕುಮಾರ್ ಅವರ ಹಾಡುಗಳನ್ನು ಕೇಳುವುದು ಇವರ ಹವ್ಯಾಸ. ಇವರು ಕಾರ್ಟೂನ್‍ನಲ್ಲಿಯೂ ಆಸಕ್ತಿ ಹೊಂದಿದ್ದಾರೆ.

## ವೃತ್ತಿ ಜೀವನ 
### ಪ್ರಥಮ ದರ್ಜೆ ಕ್ರಿಕೆಟ್ 
ದೇಶಿ ಕ್ರಿಕೆಟ್‍ನಲ್ಲಿ ಹರಿಯಾಣ ಕ್ರಿಕೆಟ್ ತಂಡಕ್ಕೆ ಆಡುತ್ತಾರೆ. ಇವರು ಮೊದಲಿಗೆ ೧೯ರ ವಯೋಮಿತಿ ತಂಡದಿಂದ ಆಯ್ಕೆಗೊಂಡು ನಂತರ ಹಿರಿಯರ ತಂಡದಕ್ಕೆ ಆಯ್ಕೆಯಾದರು.

### ಅಂತರರಾಷ್ಟ್ರೀಯ ಕ್ರಿಕೆಟ್ 
ನವಂಬರ್ ೨೬, ೨೦೧೬ರಲ್ಲಿ ಬ್ಯಾಂಕಾಕ್‌ನಲ್ಲಿ ಬಾಂಗ್ಲಾದೇಶ ಕ್ರಿಕೆಟ್ ತಂಡದ ವಿರುದ್ದ ನಡೆದ ಸರಣಿಯ ೦೧ನೇ ಟಿ-೨೦ ಪಂದ್ಯದ ಮೂಲಕ ಮಾನ್ಸಿ ಜೋಶಿ ರವರು ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು. ನಂತರ ಫೆಬ್ರವರಿ ೧೦, ೨೦೧೭ರಲ್ಲಿ ಶ್ರೀಲಂಕಾದ ಕೊಲಂಬೊದಲ್ಲಿ ಐರ್ಲೆಂಡ್ ತಂಡದ ವಿರುದ್ದ ನಡೆದ ಸರಣಿಯ ೧೧ನೇ ಏಕದಿನ ಪಂದ್ಯದ ಮಾನ್ಸಿ ಜೋಶಿ ಅಂತರರಾಷ್ಟ್ರೀಯ ಏಕದಿನ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು.

## ಪಂದ್ಯಗಳು 
*ಏಕದಿನ ಕ್ರಿಕೆಟ್ : **೧೦** ಪಂದ್ಯಗಳು
*ಟಿ-೨೦ ಕ್ರಿಕೆಟ್ : **೦೫** ಪಂದ್ಯಗಳು

### ವಿಕೇಟ್‍ಗಳು 
*ಏಕದಿನ ಕ್ರಿಕೆಟ್ ಪಂದ್ಯಗಳಲ್ಲಿ: **೧೨** 
*ಟಿ-೨೦ ಕ್ರಿಕೆಟ್ ಪಂದ್ಯಗಳಲ್ಲಿ: **೦೩**

## ಉಲ್ಲೇಖಗಳು 
ವರ್ಗ:ಕ್ರೀಡಾಪಟುಗಳು
ವರ್ಗ:ಕ್ರಿಕೆಟ್
ವರ್ಗ:ಮಹಿಳಾ ಕ್ರೀಡಾಪಟುಗಳು
ವರ್ಗ:ಕ್ರಿಕೆಟ್ ಆಟಗಾರ
ವರ್ಗ:ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ನಾಡಿ (ಯೋಗ)

ಅಥರ್ವವೇದದಲ್ಲಿ ಮತ್ತು ಉಪನಿಷತ್ತುಗಳಲ್ಲಿ **ನಾಡಿ** ಶಬ್ದವು ಹೃದಯದಿಂದ ದೇಹದ ಇತರ ಭಾಗಗಳಿಗೆ ಅಥವಾ ಇತರ ಭಾಗಗಳಿಂದ ಹೃದಯಕ್ಕೆ ರಕ್ತವನ್ನು ಸಾಗಿಸುವ ರಕ್ತನಾಳಗಳನ್ನು ಸೂಚಿಸುತ್ತದೆ. ಹಿತಾ ಎಂಬ ೭೨೦೦೦ ನಾಡಿಗಳು ಹೃದಯದಿಂದ ಎಲ್ಲಾ ಕಡೆಗೂ ಹರಡಿವೆ. ಜೀವಾತ್ಮ ಗಾಢ ನಿದ್ರೆಯಲ್ಲಿರುವಾಗ ಈ ನಾಡಿಗಳ ಮೂಲಕ ಹೃದಯವನ್ನು ಸೇರಿರುತ್ತಾನೆ. ಸುಷುಮ್ನಾ ಎಂಬ ನಾಡಿಯ ಮೂಲಕ ಶರೀರವನ್ನು ಬಿಡುವಾತ ಅಮೃತತ್ವವನ್ನು ಹೊಂದುತ್ತಾನೆ. ಶಾಕ್ತ ತಂತ್ರಗಳ ಪ್ರಕಾರ ನಾಡಿಗಳೆಂದರೆ ಪ್ರಾಣವನ್ನು ಒಯ್ಯುವ ಸೂಕ್ಷ್ಮವಾದ ಅಭೌತನಾಳಗಳು. ಇವುಗಳಿಗೆ ಯೋಗನಾಡಿಗಳೆಂದು ಹೆಸರು. ಇವುಗಳಲ್ಲಿ ಇಡಾ ಪಿಂಗಳ ಸುಷುಮ್ನಾ ಎಂಬಿವು ಅತ್ಯಂತ ಮುಖ್ಯವಾದುವು.

## ಪರಿಚಯ
ಕುಂಡಲಿನಿ ಯೋಗಕ್ಕೆ ಸಂಬಂಧಿಸಿದಂತೆ, ಮೂರು ಮುಖ್ಯ ನಾಡಿಗಳಿವೆ: **ಇಡಾ**, **ಪಿಂಗಳಾ**, ಮತ್ತು **ಸುಷುಮ್ನಾ**. *ಇಡಾ* ("ನೆಮ್ಮದಿ") ಬೆನ್ನೆಲುಬಿನ ಎಡಕ್ಕಿದೆ, *ಪಿಂಗಳಾ* ("ಕಂದು ಬಣ್ಣ", "ಬಂಗಾರದ ಬಣ್ಣ", "ಸೌರ") ಬೆನ್ನೆಲುಬಿನ ಬಲ ಪಾರ್ಶ್ವದಲ್ಲಿದೆ, ಮತ್ತು ಇಡಾಕ್ಕೆ ಅನುರೂಪವಾಗಿದೆ. *ಸುಷುಮ್ನಾ* ("ಬಹಳ ಪ್ರಭಾವಿ", "ಮೃದು") ಮಧ್ಯದಲ್ಲಿ ಬೆನ್ನುಹುರಿಯ ಉದ್ದಕ್ಕೆ ಏಳು ಚಕ್ರಗಳ ಮೂಲಕ ಸಾಗುತ್ತದೆ. ಸರಿಯಾದ ಪರಿಸ್ಥಿತಿಗಳಲ್ಲಿ, ಕುಂಡಲಿನಿಯ ಶಕ್ತಿಯು ಸುರುಳಿ ಬಿಚ್ಚಿಕೊಂಡು, ಬೆನ್ನುಹುರಿಯ ಬುಡದಲ್ಲಿರುವ ಬ್ರಹ್ಮದ್ವಾರದ ಮೂಲಕ ಸುಷುಮ್ನಾವನ್ನು ಪ್ರವೇಶಿಸುತ್ತದೆ ಎಂದು ಹೇಳಲಾಗಿದೆ.

## ಮೂಲಗಳು
* Sat-Cakra-Nirupana, Purnananda Swami

ವರ್ಗ:ಯೋಗ
ನೀನಾ ಗುಪ್ತಾ (ಗಣಿತಜ್ಞೆ)

**ನೀನಾ ಗುಪ್ತಾ(ಗಣಿತಜ್ಞೆ)** ರವರು ಕೊಲ್ಕತ್ತಾದ ಇಂಡಿಯನ್ ಸ್ಟ್ಯಾಟಿಸ್ಟಿಕಲ್ ಇನ್ಸ್ಟಿಟ್ಯೂಟ್ ನ ಅಂಕಿಅಂಶ ಮತ್ತು ಗಣಿತದ ಘಟಕದಲ್ಲಿ ಸಹಾಯಕ ಪ್ರೊಫೆಸ್ ಆಗಿ ಕಾರ್ಯ ನಿರ್ವಹಿಸುತ್ತಿದ್ದಾರೆ. ಅವರು ಸಂವಹನ ಬೀಜಗಣಿತ ಕ್ಷೇತ್ರದಲ್ಲಿ ಆಸಕ್ತಿ ಹೊಂದಿದ್ದಾರೆ. ಗುಪ್ತಾ ರವರು ಹಿಂದೆ ಐಎಸ್ಐ ನಲ್ಲಿ ಮತ್ತು ಟಾಟಾ ಇನ್ಸ್ಟಿಟ್ಯೂಟ್ ಆಫ್ ಫಂಡಮೆಂಟಲ್ ರಿಸರ್ಚ್ (ಟಿಐಎಫ್ಆರ್) ನಲ್ಲಿ ಸಂದರ್ಶಕರಾಗಿದ್ದರು. ಇವರಿಗೆ ೨೦೧೪ ರಲ್ಲಿ ಇಂಡಿಯನ್ ನ್ಯಾಷನಲ್ ಸೈನ್ಸ್ ಅಕಾಡೆಮಿ ಯಂಗ್ ಸೈಂಟಿಸ್ಟ್ ಅವಾರ್ಡ್  ಹಾಗೂ ೨೦೧೩ ರಲ್ಲಿ ಅವರಿಗೆ ಸರಸ್ವತಿ ಕೌಸಿಕ್ ಮೆಡಲ್ ಅನ್ನು ನೀಡಿ ಸನ್ಮಾನಿಸಲಾಯಿತು.
## ಜನನ
ನೀನಾ ಗುಪ್ತಾ ರವರು ೨೪ ನವೆಂಬರ್ ೧೯೮೪ ರಲ್ಲಿ ಜನಿಸಿದರು.

## ಶಿಕ್ಷಣ
* ಕೊಲ್ಕತ್ತಾದ ಬೆಥೂನೆ ಕಾಲೇಜಿನಿಂದ ಗಣಿತಶಾಸ್ತ್ರದಲ್ಲಿ ಪದವಿ - ೨೦೦೬.
* ಐಎಸ್ಐ ನಿಂದ  ಗಣಿತಶಾಸ್ತ್ರದಲ್ಲಿ ಸ್ನಾತ್ತಕೋತ್ತರ ಪದವಿ - ೨೦೦೮.
* ಅಮರ್ತ್ಯ ಕುಮಾರ್ ದತ್ತ ಅವರ ಮಾರ್ಗದರ್ಶನದಲ್ಲಿ ಪಿ.ಎಚ್.ಡಿ. ಪದವಿ  - ೨೦೧೧.

## ಉನ್ನತ ಸ್ಥಾನಗಳು
* ಸ್ಟ್ಯಾಟಸ್ಟಿಕಲ್ ಮತ್ತು ಮ್ಯಾಥಮೆಟಿಕ್ಸ್ ಯುನಿಟ್ ನಲ್ಲಿ (ಎಸ್ಎಮ್ಯು), ಐಎಸ್ಐ ಕೊಲ್ಕತ್ತಾ (ಜೂನ್ ೨೦೧೪ ) - ಸಹಾಯಕ ಪ್ರೊಫೆಸರ್.
* ಐಎಸ್ಐ ಕೊಲ್ಕತ್ತಾದಲ್ಲಿ ಇನ್ಸ್ ಪಾಯರ್ ಸಿಬ್ಬಂದಿ (ಡಿಸೆಂಬರ್ ೨೦೧೨- ಜೂನ್ ೨೦೧೪).
* ಟಿಐಎಫ್ಆರ್ ಮುಂಬೈನಲ್ಲಿ - ವಿಸಿಟಿಂಗ್ ಫೆಲೋ (ಮೇ ೨೦೧೨- ಡಿಸೆಂಬರ್ ೨೦೧೨).
* ಶ್ಯಾಮಾ ಪ್ರಸಾದ್ ಮುಖರ್ಜಿ ರಿಸರ್ಚ್ ಫೆಲೋ, ಐಎಸ್ಐ ಕಲ್ಕತ್ತಾ - ಸೆಪ್ಟೆಂಬರ್ ೨೦೦೮- ಫೆಬ್ರವರಿ ೨೦೧೨.

## ಪ್ರಶಸ್ತಿಗಳು
* ಬಿ‌.ಎಮ್. ಗಣಿತಶಾಸ್ತ್ರದಲ್ಲಿ ಬಿರ್ಲಾ ವಿಜ್ಞಾನ ಪ್ರಶಸ್ತಿ - ೨೦೧೭.
* ಸ್ವರ್ಣ ಜಯಂತಿ ಫೆಲೋಶಿಪ್ ‌ಪ್ರಶಸ್ತಿ  ವಿಜ್ಞಾನ ಮತ್ತು ತಂತ್ರಜ್ಞಾನ ಇಲಾಖೆ (ಭಾರತ) - ೨೦೧೫.
* ಅತ್ಯುತ್ತಮ ಸಂಶೋಧನಾ ಪ್ರಕಟಣೆಗಾಗಿ ಪ್ರೊ.ಎ.ಕೆ.ಅಗರ್ವಾಲ್ ಪ್ರಶಸ್ತಿ, ಇಂಡಿಯನ್ ಮ್ಯಾಥಮೆಟಿಕಲ್ ಸೊಸೈಟಿ - ೨೦೧೪.
* ಐಎನ್ಎಸ್ಎ ಯಂಗ್ ಸೈಂಟಿಸ್ಟ್ ಪ್ರಶಸ್ತಿ - ೨೦೧೪.
* ಮದ್ರಾಸ್ ವಿಶ್ವವಿದ್ಯಾನಿಲಯದಿಂದ ರಾಮನುಜನ್ ಪ್ರಶಸ್ತಿ - ೨೦೧೪.
* ಇನ್ ಸ್ಪಾಯರ್ ಫ್ಯಾಕಲ್ಟಿ ಫೆಲೋಶಿಪ್ ಅವಾರ್ಡ್ - ೨೦೧೨.
* ಗಣಿತಶಾಸ್ತ್ರದಲ್ಲಿ ಮಾಸ್ಟರ್ಸ್ ಪ್ರೋಗ್ರಾಂನಲ್ಲಿ ಅತ್ಯುತ್ತಮ ಪಾತ್ರಕ್ಕಾಗಿ ಪಿ.ಸಿ.ಪನೇಸರ್ ಚಿನ್ನದ ಪದಕ, ಐಎಸ್ಐ - ೨೦೦೮.
* ಬಿ.ಎಸ್ಸಿ. (ಗಣಿತಶಾಸ್ತ್ರದಲ್ಲಿ) ಕಲ್ಕತ್ತಾ ವಿಶ್ವವಿದ್ಯಾನಿಲಯದಲ್ಲಿ ಮೊದಲನೆಯ ಸ್ಥಾನ - ೨೦೦೬.

## ನೋಡಿ
*Neena Gupta (mathematician)

## ಉಲ್ಲೇಖಗಳು
ವರ್ಗ:ವಿಜ್ಞಾನಿಗಳು
ವರ್ಗ:ಭಾರತೀಯ ಮಹಿಳಾ ವಿಜ್ಞಾನಿಗಳು
ಎರ್ವಿನ್ ಚಾರ್ಗಾಫ್

**ಎರ್ವಿನ್ ಚಾರ್ಗಾಫ್** ರವರು ಆಸ್ಟ್ರೋ-ಹಂಗೇರಿಯನ್ ಜೀವರಸಾಯನಶಾಸ್ತ್ರಜ್ಞರಾಗಿದ್ದರು. ಅವರು ಕೊಲಂಬಿಯಾ ವಿಶ್ವವಿದ್ಯಾಲಯದಲ್ಲಿ ಜೀವರಸಾಯನಶಾಸ್ತ್ರದ ಪ್ರಾಧ್ಯಾಪಕರಾಗಿದ್ದರು. ಚಾರ್ಗಾಫ್ ರವರ ಎರಡು ನಿಯಮಗಳು ಡಿಎನ್ಎ ಡಬಲ್ ಹೆಲಿಕ್ಸ್ ರಚನೆಯ ಆವಿಷ್ಕಾರಕ್ಕೆ ಕಾರಣವಾಯಿತು. ಅವರ ಮೊದಲ ನಿಯಮ: ಗ್ವಾನಿನ್ ಘಟಕಗಳ ಸಂಖ್ಯೆಯು ಸೈಟೋಸಿನ್ ಘಟಕಗಳ ಸಂಖ್ಯೆಗೆ ಸಮನಾಗಿರುತ್ತದೆ ಮತ್ತು ಅಡೆನಿನ್ ಘಟಕಗಳ ಸಂಖ್ಯೆಯು ಥೈಮಿನ್ ಘಟಕಗಳ ಸಂಖ್ಯೆಗೆ ಸಮನಾಗಿರುತ್ತದೆ. ಎರಡನೆಯ ನಿಯಮವೆಂದರೆ ತುಲನಾತ್ಮಕ ಪ್ರಮಾಣದಲ್ಲಿ ಗ್ವಾನಿನ್, ಸೈಟೋಸಿನ್, ಅಡೆನಿನ್ ಮತ್ತು ಥೈಮಿನ್ ತಳಗಳು ಒಂದು ಜಾತಿಯಿಂದ ಇನ್ನೊಂದಕ್ಕೆ ಬದಲಾಗುತ್ತವೆ. ಇದು ಪ್ರೋಟೀನ್ ಬದಲಿಗೆ ಡಿಎನ್ಎ ಆನುವಂಶಿಕ ವಸ್ತು ಎಂದು ಸುಳಿವು ನೀಡಿತು.
=ಆರಂಭಿಕ ಜೀವನ=
ಚಾರ್ಗಾಫ್ ರವರು ೧೧ ಆಗಸ್ಟ್ ೧೯೦೫ರಲ್ಲಿ ಆಸ್ಟ್ರೋ-ಹಂಗೇರಿಯನ್ ಸಾಮ್ರಾಜ್ಯದ ಪ್ರಾಂತೀಯ ರಾಜಧಾನಿ ಕ್ಸೆರ್ನೊವಿಟ್ಜ್ (ಈಗ ಚೆರ್ನಿವಟ್ಸಿ, ಉಕ್ರೇನ್) ನಲ್ಲಿ ಜನಿಸಿದರು. ಇವರು ಯಹೂದಿ ಕುಟುಂಬಕ್ಕೆ ಸೇರಿದವರು. ಒಂದನೆಯ ಮಹಾಯುದ್ಧ ಆರಂಭವಾದಾಗ, ಅವರ ಕುಟುಂಬ ವಿಯೆನ್ನಾಕ್ಕೆ ಸ್ಥಳಾಂತರಗೊಂಡಿತು. ಅಲ್ಲಿ ಅವರು ಮ್ಯಾಕ್ಸಿಮಿಲಿಯಾನ್ ಜಿಮ್ನಾಷಿಯಂಗೆ (ಈಗ ಜಿಮ್ನಾಷಿಯಂ ವಸಗಾಸ್ಸೆ) ಸೇರಿದರು. ನಂತರ ಅವರು ವಿಯೆನ್ನಾ ವಿಶ್ವವಿದ್ಯಾನಿಲಯದಲ್ಲಿ ೧೯೨೪ರಿಂದ ೧೯೨೮ರವರೆಗೆ ರಸಾಯನಶಾಸ್ತ್ರವನ್ನು ಅಧ್ಯಯನ ಮಾಡಿದರು ಮತ್ತು ಡಾಕ್ಟರೇಟ್ ಪದವಿಯನ್ನು ಪಡೆದರು. ೧೯೨೫ರಿಂದ ೧೯೩೦ರವರೆಗೆ ಚಾರ್ಗಾಫ್ ರವರು ಯೇಲ್ ವಿಶ್ವವಿದ್ಯಾಲಯದಲ್ಲಿ ಸಾವಯವ ರಸಾಯನಶಾಸ್ತ್ರದಲ್ಲಿ ಮಿಲ್ಟನ್ ಕ್ಯಾಂಪ್ಬೆಲ್ ರಿಸರ್ಚ್ ಫೆಲೋ ಆಗಿ ಕಾರ್ಯನಿರ್ವಹಿಸಿದರು.

=ವೃತ್ತಿಜೀವನ=
ಚಾರ್ಗಾಫ್ ರವರು ೧೯೩೫ರಲ್ಲಿ ನ್ಯೂಯಾರ್ಕ್ ನಗರದ ಮ್ಯಾನ್ಹ್ಯಾಟನ್ ಗೆ ವಲಸೆ ಬಂದರು. ಕೊಲಂಬಿಯಾ ವಿಶ್ವವಿದ್ಯಾಲಯದಲ್ಲಿ ಜೀವರಸಾಯನಶಾಸ್ತ್ರ ವಿಭಾಗದಲ್ಲಿ ಸಂಶೋಧನಾ ಸಹಾಯಕರಾಗಿ ಸ್ಥಾನ ಪಡೆದರು. ಅವರು ೧೯೩೮ರಲ್ಲಿ ಸಹಾಯಕ ಪ್ರಾಧ್ಯಾಪಕರಾದರು. ೧೯೭೦-೧೯೭೪ ರವರೆಗೆ ಜೀವರಸಾಯನಶಾಸ್ತ್ರ ಇಲಾಖೆಯ ಅಧ್ಯಕ್ಷರಾಗಿದ್ದರು. ನಂತರ ಅವರು ಪ್ರೊಫೆಸರ್ ಎಮಿಟಸ್ ಆಗಿ ನಿವೃತ್ತಿ ಹೊಂದಿದರು. ನಿವೃತ್ತಿ ಹೊಂದಿದ ನಂತರ ಚಾರ್ಗಾಫ್ ತಮ್ಮ ಪ್ರಯೋಗಾಲಯವನ್ನು ರೂಸ್ವೆಲ್ಟ್ ಆಸ್ಪತ್ರೆಗೆ ಸ್ಥಳಾಂತರಿಸಿದರು.
=ಚಾರ್ಗಾಫ್ ನಿಯಮ=
ಎರ್ವಿನ್ ಚಾರ್ಗಾಫ್ ಎರಡು ನಿಯಮಗಳನ್ನು ಪರಿಚಯಿಸಿದರು. ಅವರ ಮೊದಲ ನಿಯಮ: ಗ್ವಾನಿನ್ ಘಟಕಗಳ ಸಂಖ್ಯೆಯು ಸೈಟೋಸಿನ್ ಘಟಕಗಳ ಸಂಖ್ಯೆಗೆ ಸಮನಾಗಿರುತ್ತದೆ ಮತ್ತು ಅಡೆನಿನ್ ಘಟಕಗಳ ಸಂಖ್ಯೆಯು ಥೈಮಿನ್ ಘಟಕಗಳ ಸಂಖ್ಯೆಗೆ ಸಮನಾಗಿರುತ್ತದೆ. ಎರಡನೆಯ ನಿಯಮ: ಡಿಎನ್ಎ ಸಂಯೋಜನೆಯು ಒಂದು ಪ್ರಭೇದದಿಂದ ಇನ್ನೊಂದಕ್ಕೆ ಬದಲಾಗುತ್ತದೆ.
=ಮರಣ=
ಚಾರ್ಗಾಫ್ ರವರು ನ್ಯೂಯಾರ್ಕ್ ನಗರದ ಮ್ಯಾನ್ಹ್ಯಾಟನ್ ನಲ್ಲಿ ೨೦ ಜೂನ್ ೨೦೦೨ರಂದು ನಿಧನರಾದರು.
=ಗೌರವಗಳು=
ಚಾರ್ಗಾಫ್ ರವರಿಗೆ ೧೯೪೯ರಲ್ಲಿ ಪಾಶ್ಚರ್ ಮೆಡಲ್ ಮತ್ತು ೧೯೭೪ರಲ್ಲಿ ನ್ಯಾಷನಲ್ ಮೆಡಲ್ ಆಫ್ ಸೈನ್ಸ್ ಗೌರವಗಳು ದೊರೆತಿವೆ.
=ಉಲ್ಲೇಖಗಳು=

ವರ್ಗ:ವಿಜ್ಞಾನಿಗಳು
ಯಲ್ಲಾ ಪ್ರಗಡ ಸುಬ್ಬರಾವ್

ಯಲ್ಲಾ ಪ್ರಗಡ ಸುಬ್ಬರಾವ್ (೧೨ ಜನವರಿ ೧೮೯೫ – ೮ ಆಗಸ್ಟ್ ೧೯೪೮) ಅವರು ಅಡೆನೋಸೀನ್ ಟ್ರೈಫಾಸ್ಫೇಟ್ (ಎ ಟಿ ಪಿ) ಅನ್ನು ಕೋಶದಲ್ಲಿ ಶಕ್ತಿಯ ಮೂಲವಾಗಿ ಪತ್ತೆಹಚ್ಚಿದ ಭಾರತೀಯ ಜೀವರಸಾಯನಶಾಸ್ತ್ರಜ್ಞರಾಗಿದ್ದಾರೆ. ಕ್ಯಾನ್ಸರ್ ಚಿಕಿತ್ಸೆಗಾಗಿ ಮೆಥೊಟ್ರೆಕ್ಸೇಟ್ ಅನ್ನು ಅಭಿವೃದ್ಧಿಪಡಿಸಿದಲ್ಲದೆ ಔರೋಮೈಸಿನ್ ಮತ್ತು ಟೆಟ್ರಾಸೈಕ್ಲಿನ್ ಸೇರಿದಂತೆ ವ್ಯಾಪಕವಾದ ಪ್ರತಿಜೀವಿಕಗಳನ್ನು ಕಂಡುಹಿಡಿದಿದ್ದಾರೆ.

=ವೈಯಕ್ತಿಕ ಜೀವನ=
ಯಲ್ಲಾ ಪ್ರಗಡ ಸುಬ್ಬರಾವ್ ಅವರು ಆಂಧ್ರಪ್ರದೇಶಕ್ಕೆ ಸೇರಿದ ಭೀಮಾವರಂನಲ್ಲಿ ಜನವರಿ ೧೨,೧೮೯೫ರಂದು ಜನಿಸಿದರು.

=ವೃತ್ತಿ ಜೀವನ=
ಯಲ್ಲಾ ಪ್ರಗಡ ಸುಬ್ಬರಾವ್ ಗಣಿತದಲ್ಲಿ ಪ್ರಾರಂಭದಿಂದಲೂ ಆಸಕ್ತಿ ಬೆಳೆಸಿದ್ದರು. ಇವರ ಈ ಒಲವು ದಿನ ಕ್ರಮೇಣ ವೈದ್ಯಶಾಸ್ತ್ರದ ಕಡೆ ತಿರುಗಿತು. ಒಂದು ಬಾರಿ ಅತಿಸಾರ ಕಾಯಿಲೆಯಿಂದ ನರಳುತ್ತಿದ್ದಾಗ, ಲಕ್ಷ್ಮೀಪತಿ ಎಂಬ ವೈದ್ಯರು ಮನೆ ಮದ್ದಿನಿಂದಲೇ ರೋಗ ನಿವಾರಣೆ ಮಾಡಿದರು. ಅದಲ್ಲದೆ ಯಲ್ಲಾ ಪ್ರಗಡ ಸುಬ್ಬರಾವ್ ಅವರ ಇಬ್ಬರು ಸಹೋದರರು ಭೇದಿಯಿಂದ ಮರಣಹೊಂದಿದ್ದರು. ಈ ಪ್ರಸಂಗಗಳು ವೈದ್ಯ ವಿದ್ಯೆಯಲ್ಲಿ ತರಬೇತಿ ಪಡೆಯಲು ಯಲ್ಲಾ ಪ್ರಗಡ ಸುಬ್ಬರಾಯರಲ್ಲಿ ಇನ್ನಷ್ಟು ಆಸಕ್ತಿಯನ್ನು ಹೆಚ್ಚಿಸಿತು. ತಾನೂ ಒಬ್ಬ ವೈದ್ಯನಾಗಿ, ತನ್ಮೂಲಕ ಬಡವರ ಸೇವೆಯನ್ನು ಮಾಡಲು ನಿರ್ಧರಿಸಿದರು. ಸಾಕಷ್ಟು ರೋಗಗಳ, ಸುಲಭ ರೂಪದ ಮದ್ದುಗಳನ್ನು ತಯಾರಿಸಬೇಕೆಂದು ಮನಸ್ಸು ಮಾಡಿದರು. ವೈದ್ಯಕೀಯ ವಿದ್ಯಾಭ್ಯಾಸಕ್ಕಾಗಿ ಮದ್ರಾಸಿನ ಆಯುರ್ವೇದ ಕಾಲೇಜು ಸೇರಿದರು. ಈ ಅಧ್ಯಯನದಲ್ಲಿ ಸಾಕಷ್ಟು ಲಾಭ ಪಡೆದರು. ಪಾಶ್ಚಾತ್ಯ ದೇಶಗಳಲ್ಲಿಯೂ ಈ ಬಗ್ಗೆ ಹೆಚ್ಚಿನ ಮಾಹಿತಿ ನೀಡಿ, ಆಯುರ್ವೇದ ಔಷಧಿಗಳಿಗೆ ಉತ್ತೇಜನ ನೀಡುವ ಮನಸ್ಸಾಯಿತು. ಹೇಗೋ ಹಣವನ್ನು ಒದಗಿಸಿಕೊಂಡು ಅಮೇರಿಕಕ್ಕೆ ಬಂದರು. ಅಲ್ಲಿನ ಗಾವರ್ಡ್ ಮೆಡಿಕಲ್ ಸ್ಕೂಲಿನಲ್ಲಿ ಕೆಲಕಾಲ ಸೇವೆ ಸಲ್ಲಿಸತೊಡಗಿದರು. ಅಲ್ಲಿ ಅವರು ಪಾಶ್ಚಾತ್ಯ ಔಷಧಿಗಳ ಬಗ್ಗೆ ವೈಜ್ಞಾನಿಕವಾಗಿ ಸಂಶೋಧಿಸಿದರು. ಅಮೇರಿಕದಲ್ಲಿ ತಮ್ಮ ಖರ್ಚು, ಭಾರತದಲ್ಲಿ ಬಿಟ್ಟು ಬಂದಿರುವ ತಮ್ಮ ಪರಿವಾರ ಪೋಷಣೆಯ ಖರ್ಚು, ತಮಗೆ ಬರುತ್ತಿದ್ದ ಸಂಬಳದ ಹಣದಿಂದ ಸಾಕಾಗುತ್ತಿರಲಿಲ್ಲ. ಇದಕ್ಕಾಗಿ ವಿರಾಮದ ಸಮಯದಲ್ಲಿ ವಾರ್ಡುಗಳನ್ನು ಸ್ವಚ್ಛಗೊಳಿಸುವುದು, ಔಷದೋಪಕರಣಗಳ ಬಗ್ಗೆ ಗಮನ ಕೊಡುವುದು ಮೊದಲಾದ ಕಾರ್ಯಗಳ ಮೂಲಕ ಹೆಚ್ಚಿನ ಹಣ ಸಂಪಾದಿಸಿ, ಎರಡೂ ಖರ್ಚನ್ನೂ ನಿಭಾಯಿಸಿಕೊಳ್ಳುತ್ತಿದ್ದರು. ಅದೃಷ್ಟವೋ ಎಂಬಂತೆ ಅಮೇರಿಕದಲ್ಲಿ ಲೆಡೆರ್ಲೆ ಕಂಪನಿಯವರು ಹೊಸಹೊಸ ಔಷಧಿಗಳ ತಯಾರಿಕೆಯ ಕಾರ್ಯಗಳನ್ನು ಕೈಗೊಂಡರು. ಅವರಿಗೆ ಔಷಧಿಗಳ ತಯಾರಿಕೆಯಲ್ಲಿ ಸಂಶೋಧಕರು ಬೇಕಾಗಿದ್ದರು. ಈ ಸಂದರ್ಭವನ್ನು ಉಪಯೋಗಿಸಿಕೊಂಡು ಮೊದಲಿದ್ದ ಕೆಲಸಕ್ಕೆ ರಾಜಿನಾಮೆ ನೀಡಿ, ಲೆಡೆರ್ಲೆ ಕಂಪನಿಯಲ್ಲಿ ಔಷಧಿಯ ಸಂಶೋಧಕರಾಗಿ ಸೇರಿಕೊಂಡರು.

=ಸಂಶೋಧನೆ=
ಇವರ ಮೊದಲ ಸಂಶೋಧನೆ "ವಿಟಮಿನ್ ಫೋಲಿಕ್ ಆಸಿಡ್". ಈ ಔಷಧಿಯು ಅತಿಸಾರ ಹಾಗೂ ರಕ್ತಹೀನತೆಯ ಕಾಯಿಲೆಗಳಿಗೆ ರಾಮಬಾಣ ಎನಿಸಿತು. ಇವರು ಸಂಶೋಧಿಸಿದ ಹೆಟ್ರಾಜನ್ ಎಂಬ ಔಷಧಿಯು "ಫೈಲೇರಿಯಾ" ಕಾಯಿಲೆಯನ್ನು ಗುಣಪಡಿಸಲು ಅತ್ಯುತ್ತಮ ಎನಿಸಿತು. ಜೀವರೋಧಕಗಳ ಸಂಶೋಧನೆಗಾಗಿ ಹಳದಿ ಬಣ್ಣದ ಮಣ್ಣಿನಿಂದ "ಅರಿಯೋಮೈಸಿನ್" ಎಂಬ ಔಷಧಿಯನ್ನು ತಯಾರಿಸಿದರು. ಯಲ್ಲಾ ಪ್ರಗಡ ಸುಬ್ಬರಾವ್ ಅವರು ಸೈರಸ್ ಫಿಸ್ಕಿಯವರೊಡನೆ ಸೇರಿ ಫಾಸ್ಫೊಕ್ರಿಯೇಟಿನ್ ಹಾಗೂ ಅಡೆನೋಸೀನ್ ಟ್ರೈಫಾಸ್ಫೇಟ್ (ಎ ಟಿ ಪಿ) ಗಳು ಮಾನವನ ದೇಹದ ಸ್ನಾಯುಗಳ ಸಂಕುಚನಕ್ಕೆ ಬೇಕಾದ ಶಕ್ತಿಯನ್ನು ಒದಗಿಸುವುದೆಂಬುದನ್ನು ಕಂಡುಹಿಡಿದರು.

=ನಿಧನ=
ಯಲ್ಲಾ ಪ್ರಗಡ ಸುಬ್ಬರಾವ್ ಅವರು ಆಗಸ್ಟ್ ೮,೧೯೪೮ ರಂದು ನಿಧನರಾದರು.

=ಉಲ್ಲೇಖ=

ವರ್ಗ:ವಿಜ್ಞಾನ
ವರ್ಗ:ವಿಜ್ಞಾನಿಗಳು
ಡನೆರಿಸ್ ಟಾರ್ಗೆರಿಯನ್

**ಡನೆರಿಸ್ ಟಾರ್ಗೆರಿಯನ್**  ಜಾರ್ಜ್  ಮಾರ್ಟಿನ್ ರ  ಎ ಸಾಂಗ್ ಆಫ್ ಐಸ್ ಅಂಡ್ ಫೈರ್ ಸರಣಿ ಕಾದಂಬರಿಗಳಲ್ಲಿನ ಒಂದು ಕಾಲ್ಪನಿಕ ಪಾತ್ರ. ಇದರ  ದೂರದರ್ಶನ ರೂಪಾಂತರವಾದ ಗೇಮ್ ಆಫ಼್ ಥ್ರೋನ್ಸ್ ನಲ್ಲಿ ಈ ಪಾತ್ರವನ್ನು ಎಮಿಲಿಯಾ ಕ್ಲಾರ್ಕ್ ಅವರು ನಿಭಾಯಿಸಿದ್ದಾರೆ. ದಿ ನ್ಯೂಯಾರ್ಕ್ ಟೈಮ್ಸ್ ಈ ಪಾತ್ರವನ್ನು  ಲೇಖಕರ ಅತ್ಯುತ್ತಮ ಸೃಷ್ಟಿಗಳಲ್ಲಿ ಒಂದಾಗಿದೆ ಎಂದು ಉಲ್ಲೇಖಿಸುತ್ತದೆ  
right|thumb|ಎಮಿಲಿಯಾ ಕ್ಲಾರ್ಕ್

## ಉಲ್ಲೇಖಗಳು 

ವರ್ಗ:Pages with unreviewed translations
ಲಂಗರು

thumb

**ಲಂಗರು** ಎಂದರೆ ಹಡಗು ಅಥವಾ ದೋಣಿಯು ನೀರಿನ ಮೇಲೆ ತೇಲಿ ಹೋಗದೆ ಒಂದೇ ಸ್ಥಳದಲ್ಲಿ ನಿಲ್ಲುವಂತೆ ಮಾಡಲು ಉಪಯೋಗಿಸುವ ಲೋಹದ ಒಂದು ಸಲಕರಣೆ (ಆ್ಯಂಕರ್). ಲೋಹ ಸರಪಳಿಯ ಒಂದು ತುದಿ ಹಡಗು ಅಥವಾ ದೋಣಿಗೆ ಭದ್ರವಾಗಿ ಬಂಧಿತವಾಗಿದ್ದು ಇನ್ನೊಂದು ತುದಿಗೆ ಬಿಗಿದ ಲಂಗರನ್ನು ನೀರಿಗೆ ಇಳಿಸುತ್ತಾರೆ. ಇದು ಸಾಕಷ್ಟು ತೂಕವಾಗಿದ್ದು ಇದರ ಬಾಹುಗಳ ಕೆಳಭಾಗದಲ್ಲಿ ತ್ರಿಕೋನಾಕೃತಿಯ ಚೂಪಾದ ಮೂತಿಯುಳ್ಳ ಲೋಹದ ತಗಡು ಕೆಳಮುಖವಾಗಿ ಚಾಚಿರುತ್ತದೆ. ಇದಕ್ಕೆ ಫ್ಲೂಕ್ ಎಂದು ಹೆಸರು. ಲಂಗರನ್ನು ಕೆಳಗೆ ಬಿಟ್ಟಾಗ ಈ ಫ್ಲೂಕಿನ ಮೊನಚಾದ ಮೂತಿ ತಳದಲ್ಲಿ ಊರಿ ನೆಲವನ್ನು ಕಚ್ಚಿ ಹಿಡಿದು ಹಡಗು ಚಲಿಸದಂತೆ ಮಾಡುತ್ತದೆ.

ಪ್ರಾಚೀನ ಕಾಲದಲ್ಲಿ ದೊಡ್ಡ ದೊಡ್ಡ ಕಲ್ಲುಗಳು, ಕಲ್ಲು ತುಂಬಿದ ಬುಟ್ಟಿಗಳು, ಮರಳು ತುಂಬಿದ ಚೀಲಗಳು ಅಥವಾ ಸೀಸದಿಂದ ಭಾರಗೊಳಿಸದ ಮರದ ದಿಮ್ಮಿಗಳನ್ನು ಲಂಗರಾಗಿ ಬಳಸುತ್ತಿದ್ದರು. ಇವನ್ನು ನೀರಿನ ತಳಕ್ಕೆ ಇಳಿಸಿದಾಗ ಅಲ್ಲಿ ತಳದ ನೆಲದೊಡನೆ ಉಂಟಾಗುವ ಘರ್ಷಣೆಯಿಂದ ಹಡಗುಗಳು ಚಲಿಸದೆ ನಿಲ್ಲುತ್ತಿದ್ದುವು. ಆದರೆ ಹಡಗುಗಳ ಗಾತ್ರ ಹೆಚ್ಚಾದಂತೆಲ್ಲ ಈ ಲಂಗರುಗಳ ದಕ್ಷತೆ ಸಾಲದೆ ಇನ್ನೂ ಪರಿಣಾಮಕಾರಿಯಾದ ಲಂಗರುಗಳ ಅಗತ್ಯ ಉಂಟಾಗಿ ನೆಲವನ್ನು ಕಚ್ಚಿ ಹಿಡಿಯಲು ಮರದ ಕೊಕ್ಕೆಗಳನ್ನು ಉಪಯೋಗಿಸಿದರು. ಕ್ರಮೇಣ ಮರದ ಕೊಕ್ಕೆಗಳ ಬದಲು ಕಬ್ಬಿಣದ ಕೊಕ್ಕೆಗಳ ಬಳಕೆ ಬಂತು. ಲಂಗರನ್ನೆಳೆದಾಗ ನೆಲವನ್ನು ಸೀಳಿ ಊರಿಕೊಳ್ಳಲು ಕಬ್ಬಿಣದ ಹಲ್ಲುಗಳು ಮತ್ತು ತ್ರಿಕೋಣಾಕಾರದ ಚೂಪು ಮೂತಿಯಿರುವ ಫ್ಲೂಕ್‍ಗಳು ಸೇರಿಕೊಂಡುವು. ಅನಂತರ ಒಂದು ಪೀಠವನ್ನು (ಸ್ಟಾಕ್) ಸೇರಿಸಲಾಯಿತು. ಈ ಪೀಠ ಕ್ಷಿತಿಜೀಯವಾಗಿದ್ದು ಇದಕ್ಕೆ ಕೆಳಮೊಗವಾಗಿರುವ ಚೂಪು ಮೂತಿಯ ಫ್ಲೂಕ್‍ಗಳು ಪೀಠಕ್ಕೆ ಲಂಬವಾಗಿರುವಂತೆ ಅಳವಡಿಸಲಾಯಿತು. ಈ ರೀತಿಯ ಪೀಠ ಲಂಗರು ಹಲವು ಶತಮಾನಗಳವರೆಗೆ ಬಳಕೆಯಲ್ಲಿತ್ತು. ಅಮೆರಿಕದಲ್ಲಿ ಇದಕ್ಕೆ ಪೀಠಲಂಗರು ಎಂದೂ ಇಂಗ್ಲೆಂಡಿನಲ್ಲಿ ಮೀನುಗಾರರ ಲಂಗರೆಂದೂ ಹೆಸರುಂಟು.

19ನೆಯ ಶತಮಾನದ ಪ್ರಾರಂಭದಲ್ಲಿ ಲಂಗರಿನ ನೇರವಾದ ಬಾಹುಗಳ ಬದಲು ವಕ್ರವಾದ ಬಾಹುಗಳು ಬಳಕೆಗೆ ಬಂದುವು. ಈ ಮಾದರಿಯ ಲಂಗರನ್ನು ಈಗಲೂ ದೋಣಿಗಳಿಗೆ ಹಾಗೂ ಇನ್ನಿತರ ಲಘು ಕೆಲಸಗಳಿಗೆ ಉಪಯೋಗಿಸುತ್ತಾರೆ. ಇದರ ರಚನೆಯಲ್ಲಿ ಒಂದು ಉಂಗುರವಿದೆ. ಇದಕ್ಕೆ ಲೋಹದ ಸರಪಳಿ ಅಥವಾ ಹೊರಜಿಯನ್ನು ಕಟ್ಟಲಾಗುತ್ತದೆ. ಪೀಠವನ್ನು ಒಂದು ಕಡೆ ಕೀಲಿಯ ಸಹಾಯದಿಂದ ಲಂಗರಿನ ನೆತ್ತಿಗೆ ಜೋಡಿಸಿರುತ್ತಾರೆ. ಈ ತಡೆ ಕೀಲನ್ನು ತೆಗೆದು ಪೀಠವನ್ನು ಲಂಗರಿನಿಂದ ಬೇರ್ಪಡಿಸಿ ಇಡಬಹುದು. ಲಂಗರಿನ ದಿಂಡಿನ ನೆತ್ತಿಗೆ ವಕ್ರಬಾಹುಗಳನ್ನು ಜೋಡಿಸಿರುತ್ತಾರೆ. ಲಂಗರನ್ನು ಯಾವಾಗಲೂ ಸಮತೋಲದಲ್ಲಿಡಲು ಅದರ ಗುರುತ್ವ ಕೇಂದ್ರದಲ್ಲಿ ಒಂದು ಸಮತೋಲನ ಪಟ್ಟಿಯನ್ನು ಜೋಡಿಸುತ್ತಾರೆ. ಲಂಗರನ್ನು ಮೇಲಕ್ಕೆತ್ತಿದಾಗ ಅಥವಾ ಕೆಳಗೆ ಇಳಿಸಿದಾಗ ಇದು ಯಾವಾಗಲೂ ಕ್ಷಿತಿಜೀಯವಾಗಿರುವಂತೆ ಮಾಡುತ್ತದೆ.

ದೊಡ್ಡ ಹಡಗುಗಳಲ್ಲಿ ಬಳಸಲು ಅನುಕೂಲವಾಗುವಂತೆ ಇಂಗ್ಲೆಂಡ್‍ನಲ್ಲಿ ಪೀಠರಹಿತ ಲಂಗರುಗಳು ಬಳಕೆಗೆ ಬಂದುವು (1821). ಇದರ ನೆತ್ತಿ, ಬಾಹುಗಳು ಮತ್ತು ಫ್ಲೂಕ್‍ಗಳನ್ನು ಒಂದೇ ಅಚ್ಚಿನಲ್ಲಿ ಎರಕಹೊಯ್ದು ಸಂಯುಕ್ತವಾಗಿ ತಯಾರಿಸುತ್ತಾರೆ. ಇದರ ಬಾಹುಗಳು ಉದ್ಧವಾಗಿದ್ದು ಫ್ಲೂಕ್‍ಗಳು ತೂಕವಾಗಿರುತ್ತವೆ. ಇವು ಲಂಗರಿನ ದಿಂಡಿನ ಒಂದು ಬದಿಯಿಂದ ಇನ್ನೊಂದು ಬದಿಗೆ ಸ್ವಲ್ಪವೇ ತಿರುಗುತ್ತವೆ. ಇದರಿಂದಾಗಿ ಲಂಗರನ್ನಿಳಿಸಿ ಎಳೆದಾಗ ಬಾಹುಗಳು ಫ್ಲೂಕ್‍ಗಳನ್ನು ಒತ್ತಿ ಹಿಡಿದು ಲಂಗರು ತಳವೂರುವಂತೆ ಮಾಡುತ್ತವೆ. ಈ ಲಂಗರುಗಳು ಇಂದಿಗೂ ಉಪಯೋಗದಲ್ಲಿವೆ.

ಅಲ್ಲಿಂದೀಚಿಗೆ ವಿವಿಧ ಉದ್ದೇಶಗಳಿಗಾಗಿ ಬಳಸುವ ಬೇರೆ ಬೇರೆ ವಿನ್ಯಾಸದ ಲಂಗರುಗಳು ಬಳಕೆಗೆ ಬಂದಿವೆ. ಇವುಗಳಲ್ಲಿ ಲಘು ಲಂಗರು, ಸ್ಯಾನ್‍ಫೋರ್ತ್ ಲಂಗರು, ಉಳುವ ಲಂಗರು ಹಾಗೂ ಕೆಳವೇಗವಾದ ಅಣಬೆಯಂತಿರುವ ಅಣಬೆ ಲಂಗರು ಮುಖ್ಯವಾದವು.

ವರ್ಗ:ಹಡಗಿನ ಘಟಕಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಸ್ವಾತಂತ್ರ್ಯ ಉದ್ಯಾನವನ ಬೆಂಗಳೂರು

right|thumb|300x300px| ಫ್ರೀಡಂ ಪಾರ್ಕ್ಗೆ ಪ್ರವೇಶ
**ಸ್ವಾತಂತ್ರ್ಯ ಉದ್ಯಾನವು** ಬೆಂಗಳೂರು, ಕರ್ನಾಟಕ, ಭಾರತದ ಕೇಂದ್ರ ವಾಣಿಜ್ಯ ಜಿಲ್ಲೆಯಲ್ಲಿದೆ.  ಇದು ಹಿಂದೆ ಕೇಂದ್ರ ಜೈಲಿನಲ್ಲಿತ್ತು.

ಇದನ್ನು ನವೆಂಬರ್ 2008 ರಲ್ಲಿ ಸಾರ್ವಜನಿಕರಿಗೆ ತೆರೆಯಲಾಯಿತು.  ಪ್ರತಿಭಟನೆಗಾಗಿ ಅದರ ಒಂದು ಭಾಗವನ್ನು ಹಂಚಲಾಗಿದೆ.

1975 ರಲ್ಲಿ ಭಾರತದಲ್ಲಿ ತುರ್ತು ಪರಿಸ್ಥಿತಿಯನ್ನು ಘೋಷಿಸಿದಾಗ, ಅಟಲ್ ಬಿಹಾರಿ ವಾಜಪೇಯಿ ಮತ್ತು ಎಲ್.ಕೆ.ಆಡ್ವಾಣಿ ಸೇರಿದಂತೆ ಹಲವು ವಿರೋಧ ಪಕ್ಷದ ನಾಯಕರು ಈ ಸ್ಥಳದಲ್ಲಿ ಬಂಧಿಸಿ ಜೈಲಿನಲ್ಲಿದ್ದರು.

ಲೋಕ ಪಾಲ್ ಮಸೂದೆಯನ್ನು ಜಾರಿಗೆ ತರಲು ಸರ್ಕಾರದ ಕ್ರಮಕ್ಕೆ ಅಣ್ಣಾ ಹಜಾರೆ ಅನಿರ್ದಿಷ್ಟ ಉಪವಾಸವನ್ನು ಬೆಂಬಲಿಸುವ ಇಂಡಿಯಾ ಎಗೇನ್ಸ್ಟ್ ಕರಪ್ಷನ್ (ಐಎಸಿ) ಸಹ ಇದು ಆಯೋಜಿಸಿದೆ.

## ಗ್ಯಾಲರಿ 

ಚಿತ್ರ:Sculptures_at_Freedom_Park.jpeg|ಸ್ವಾತಂತ್ರ್ಯ ಹೋರಾಟಗಾರರ ಶಿಲ್ಪಗಳು 
ಚಿತ್ರ:Feedom_Park.jpg|ಸೆಂಟ್ರಲ್ ಟವರ್, ಫ್ರೀಡಂ ಪಾರ್ಕ್ 
ಚಿತ್ರ:Sculpture_of_Soldier.jpeg|  ಸೋಲ್ಜರ್ ಶಿಲ್ಪ 

## ಸಹ ನೋಡಿ 
* ಫ್ರೀಡಂ ಪಾರ್ಕ್

## ಉಲ್ಲೇಖಗಳು 

## ಬಾಹ್ಯ ಕೊಂಡಿಗಳು 
ವರ್ಗ:Pages with unreviewed translations